pythainlp/thai-wiki-dataset-v4 huggingface dataset:
หม่อมเจ้าพงษ์พิศมัย เกษมสันต์

หม่อมเจ้าพงษ์พิศมัย เกษมสันต์ (13 มีนาคม พ.ศ. 2442 – 23 พฤศจิกายน พ.ศ. 2551) เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ กับหม่อมราชวงศ์ละม้าย เกษมสันต์ เป็นจ้านายที่มีชันษายืนยาวที่สุดในราชวงศ์จักรี
พระประวัติ.
หม่อมเจ้าพงษ์พิศมัย เกษมสันต์ เป็นพระธิดาในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมราชวงศ์ละม้าย (ราชสกุลเดิม สุริยกุล) เมื่อวันที่ 13 มีนาคม พ.ศ. 2441 (แบบสากลคือ พ.ศ. 2442) มีโสทรเชษฐา 2 องค์ คือ หม่อมเจ้าพันธุประวัติ เกษมสันต์ และหม่อมเจ้านิวัทธวงศ์ เกษมสันต์
หม่อมเจ้าพงษ์พิศมัย มีพระปรีชาหลากหลายและรสนิยมทันสมัย ก่อนสงครามโลกครั้งที่สอง ทรงประกอบธุรกิจบ้านเช่า โดยแบ่งตำหนักส่วนองค์ในซอยเกษมสันต์ให้ชาวต่างชาติเข้าพักอาศัย เป็นผู้จัดเตรียมอาหาร เครื่องดื่ม และให้คำปรึกษาเกี่ยวกับการดำรงชีวิตในพระนครแก่ชาวต่างชาติ
ในช่วงสงครามโลกครั้งที่สอง เสด็จไปประทับที่หัวหิน และทรงประกอบอาชีพเกษตรกรรม โดยเพาะพันธุ์ไก่งวงและปลาสวายเพื่อจำหน่าย ต่อมาเสกสมรสกับหม่อมเจ้าเกียรติประวัติ เกษมสันต์ ผู้พิพากษาศาลพระราชอาญา เชษฐาต่างพระมารดา ซึ่งประสูติแต่หม่อมเจียม (สกุลเดิม คชเสนี) และมีโอรสหนึ่งคนคือ หม่อมราชวงศ์มหิศร เกษมสันต์ ซึ่งได้เสด็จไปศึกษาต่อที่ประเทศอังกฤษ
ในบั้นปลายพระชนม์ชีพ ประทับที่บ้านพักถนนเพชรบุรีกับทายาท และยังคงประกอบอาชีพเกษตรกรรมในที่ดินริมคลองแสนแสบ ทรงดำรงชีวิตอย่างเรียบง่าย เสวยอาหารรสอ่อน และมักเสวยน้ำโซดาหลังอาหาร แม้ในชันษา 100 ปี ยังมีพลานามัยแข็งแรง แต่เมื่อทรงพระชรามากขึ้น พลานามัยก็อ่อนแรงลง จนถึงชีพิตักษัยเมื่อวันที่ 23 พฤศจิกายน พ.ศ. 2551 ณ โรงพยาบาลรามาธิบดี สิริชันษา 109 ปี พระราชทานเพลิงศพเมือวันที่ 7 มีนาคม พ.ศ. 2552 นับเป็นจ้านายที่มีชันษายืนยาวที่สุดในราชวงศ์จักรี
ซิมพลีย์ เบิร์ด

ซิมพลีย์ เบิร์ด  เป็นสตูดิโออัลบั้มที่ 15 ของธงไชย แมคอินไตย์ ซูเปอร์สตาร์ชาวไทย อัลบั้มออกวางขายเมื่อวันที่ 26 พฤศจิกายน พ.ศ. 2550 โดยค่ายจีเอ็มเอ็ม แกรมมี่
สำหรับเพลงในอัลบั้มส่วนใหญ่เป็นเพลงสบายๆ มีเพียงบางเพลงเท่านั้นที่เป็นเพลงที่จังหวะที่เร็ว โดยในอัลบั้มนี้จะมีแนวเพลงที่หลากหลาย ได้แก่ อาร์แอนด์บี, ฮิพฮอพ, ป็อปร็อกและอัลบั้มดังกล่าวถูกจัดให้เป็น 1 ใน 50 อัลบั้มขายดีที่สุดของแกรมมี่ในยุคดิจิตอล 2007-2017
กอตทูบีแดร์

กอตทูบีแดร์  เป็นผลงานอัลบั้มเดี่ยวชุดแรกของไมเคิล แจ็กสัน วางจำหน่ายภายใต้สังกัดโมทาวน์เมื่อ 24 มกราคม ค.ศ. 1972และได้รับรางวัลอัลบั้ม Gold-certified Album มีเพลงอย่าง "กอตทูบีแดร์" ซึ่งเป็นเพลงที่ออกในฤดูใบไม้ร่วงปี 1971 เป็นซิงเกิลเปิดตัวในฐานะศิลปินเดี่ยว อัลบั้มกอตทูบีแดร์คาดว่าไปได้ประมาณ 900,000 แผ่นในสหรัฐอเมริกา และขายได้มากกว่า 3.2 ล้านแผ่นทั่วโลก อัลบั้มดังกล่าวถูกนำมารีมาสเตอร์และนำมาทำใหม่ในปี 2009 โดยรวมอยู่ในอัลบั้มรวมเพลง "Hello World: The Motown Solo Collection"
ข้อมูลอัลบั้ม.
เพลงชื่อเดียวกับอัลบั้มนี้และ "Rockin' Robin" ถูกปล่อยในรูปแบบซิงเกิลและถูกนำมาใช้ในการโฆษณา , สองเพลงดังกล่าวประสบความสำเร็จอย่างมากและติดฮอต 100 เป็นอันดับที่ 5 และ 6 ตามลำดับ , ในวันที่ 8 เมษายน 1972 , "I Wanna Be Where You Are" ติดอันดับ 27 ใน America Chart เมื่อวันที่ 24 มิถุนายน ค.ศ. 1972 อัลบั้มดังกล่าวมีผลงานการโคฟเวอร์ของ "บิล วิเทอร์ส ในเพลง "Ain't No Sunshine" , "คาโรล คิง" ในเพลง "You'Ve Got a Friend" และวงดนตรี "เดอะซูพรีมส์ จากเพลง "Love Is Here and Now You're Gone"
กระแสตอบรับ.
อัลบั้มกอตทูบีแดร์ติดอันดับ 14 ในชาร์จอัลบั้มป็อปของอเมริกา และติดลำดับที่ 3 ในชาร์จอัลบั้มอาร์แอนด์บีในอเมริกา เมื่ออัลบั้มดังกล่าวถูกปล่อยออกมา อัลบั้มได้ถูก Certified Gold โดย RIAA และขายได้ 900,000 แผ่นในอเมริกา
นิตรสารโรลลิงสโตนได้ให้ความเห็นเกี่ยวกับอัลบั้มกอตทูบีแดร์ในปี 1972 ไว้ว่า ""กลมกล่อมและแนบเนียน ทุกสัดส่วนช่างดูเหมาะเจาะราวกับผลงานโดยปกติของเดอะแจ็กสันไฟฟ์... เสียงที่ให้สัมผัสชวนหลงใหล ไร้เดียงสาและมีความเป็นมืออาชีพอย่างที่สุด งดงาม ในที่สุดแล้วก็ต่อต้านไม่ได้""
นิวแจ็กสวิง

นิวแจ็กสวิง  หรือ สวิงบีต  เป็นแนวเพลงที่ได้รับความนิยมในช่วงปลายคริสต์ทศวรรษ 1980 ไปจนถึงกลางคริสต์ทศวรรษ 1990 ที่ผสมผสานจังหวะ แซมเพิล และเทคนิคการทำเพลงแบบฮิปฮอปเข้ากับดนตรีเออเบินร่วมสมัยของอาร์แอนด์บี เพลงแนวนิวแจ็กสวิงพัฒนามาจากเพลงอาร์แอนด์บีก่อนหน้าหลายสไตล์ เข้ากับองค์ประกอบทั้งเก่าและใหม่เข้าด้วยกัน ใช้การโซโลหวาน ๆ หรือการร้องกลมกลืนกับจังหวะและจังหวะแบบ "สตรีต" ที่ได้รับอิทธิพลมาจากดนตรีเออเบิน ส่วนดนตรีของนิวแจ็กสวิงจะมาจากฮิปฮอปแบบ "สวิง" ที่สร้างสรรค์โดยดรัมแมชชีน และการใช้แซมเพิล ที่ได้รับความนิยมอย่างมากในยุคทองของฮิปฮอป และสไตล์การร้องแบบอาร์แอนด์บีร่วมสมัย
คำว่า "นิวแจ็กสวิง" เป็นคำที่คิดค้นโดยนักเขียน-ผู้สร้างหนังที่ชื่อ แบร์รี ไมเคิล คูเปอร์ (เขียนบทให้กับภาพยนตร์อย่าง "New Jack City", "Above the Rim" และ "Sugar Hill") ในหนังสือพิมพ์ "The Village Voice" หัวข้อ "Teddy Riley Groove Master: Harlem Gangsters Raise a Genius" ในฉบับวันที่ 18 ตุลาคม ค.ศ. 1988
Merriam-Webster นิยามความหมายของ "นิวแจ็กสวิง" ว่า "ดนตรีป็อปที่โดยมากจะแสดงโดยนักดนตรีผิวดำ นำส่วนผสมของดนตรีแจ๊ส ฟังก์ แร็ปและอาร์แอนด์บี รวมเข้าด้วยกัน" ส่วน "Encyclopædia Britannica" อธิบายว่า "เป็นเพลงไปทางแนวป็อป ริธึมแอนด์บลูส์" แสดงโดยคนบันเทิงที่ดูไมขวยเขิน นักเขียนเพลงและโปรดิวเซอร์เป็นผู้เชี่ยวชาญด้านการตลาด นิวแจ็กสวิงไม่ได้เริ่มต้นในการนำไปสู่การใช้จังหวะแซมเพิล แต่จะสร้างสรรค์จังหวะด้วย SP-1200 และดรัมแมชชีน Roland 808 ที่มีจังหวะยืนพื้นภายใต้เส้นเมโลดี้เบา ๆ และเสียงร้องชัด ๆ Encyclopædia Britannica ยังระบุถึงโปรดิวเซอร์คนสำคัญ คือ เบบี้เฟส และ เทดดี้ ไรลีย์
แยกเมืองมีน

แยกเมืองมีน หรือ แยกมีนบุรี เป็นสี่แยกจุดตัดระหว่างถนนรามอินทรา (ทางหลวงแผ่นดินหมายเลข 304) ต่อเนื่องถนนสีหบุรานุกิจ ซึ่งเป็นเส้นทางเข้าสู่ชุมชนตลาดมีนบุรี กับถนนเสรีไทยต่อเนื่องถนนสุวินทวงศ์ (ทางหลวงแผ่นดินหมายเลข 304) ในพื้นที่แขวงมีนบุรี เขตมีนบุรี กรุงเทพมหานคร 
ลักษณะทางกายภาพ.
มีสะพานลอยรถยนต์ข้ามทางแยกเฉพาะทิศทางขาเข้าเมือง เริ่มต้นจากถนนสุวินทวงศ์ ยกระดับถึงบริเวณเหนือทางแยกแล้วแยกออกเป็น 2 ทิศทาง คือทิศทางเข้าสู่ถนนเสรีไทยมุ่งหน้าบางกะปิ และเข้าสู่ถนนรามอินทรามุ่งหน้ารามอินทรา กม.8, วงเวียนอนุสาวรีย์หลักสี่ ส่วนทางแยกด้านล่างเป็นถนนระดับดินที่มีสัญญาณไฟจราจรควบคุม
บริเวณทางแยกแห่งนี้ยังมีการตกแต่งด้วยรูปปั้นปลาทอง ซึ่งเป็นสัญลักษณ์ของเขตมีนบุรี
มีสถานีเศรษฐบุตรบำเพ็ญของรถไฟฟ้าสายสีชมพูยกระดับเหนือถนนรามอินทราบริเวณโรงเรียนเศรษฐบุตรบำเพ็ญ (เส้นทางอยู่ในแนวถนนรามอินทรา–สีหบุรานุกิจ) ตั้งอยู่ในบริเวณทางแยกเมืองมีน
อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส

อโบฟแอนด์บียอนเซ่ - วิดีโอคอลเลคชั่นแอนด์แดนซ์มิกซ์ส  คืออัลบั้มมิกซ์และอัลบั้มวิดีโอของ บียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายในวันที่ 16 มิถุนายน พ.ศ. 2552 โดย DVD และCD เป็นสินค้าพิเศษของวอล-มาร์ต
แฟนเก่า

แฟนเก่า เป็น ภาพยนตร์ไทย แนว โรแมนติก - สยองขวัญ มีกำหนดการเข้าฉายในโรงภาพยนตร์วันที่ 27 สิงหาคม พ.ศ. 2552 กำกับโดย ปิยะพันธุ์ ชูเพ็ชร์ ที่เคยกำกับภาพยนตร์ในแนวนี้อย่าง "ผีไม้จิ้มฟัน" และ "จอมขมังเวท" โดนแฟนเก่ามีประเด็นเรื่องราวเกี่ยวกับความเจ้าชู้ของฝ่ายชาย แล้วไปทำให้คนรักเก่าตายไปเป็นผีมาคอยหลอกหลอนอย่างไม่รู้จบ ได้ถูกจัดระดับเรตติ้ง น15+ (ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป) เด็กและเยาวชนอายุต่ำกว่า 15 ปี ผู้ปกครองควรพิจารณาให้คำแนะนำ มีเนื้อหาสยองขวัญปานกลาง ภาพยนตร์ทำรายได้ 50 ล้านบาท
นักแสดงหนุ่ม มีนิสัยเจ้าชู้ เป็นผู้ก่อเรื่องโศกนาฏกรรมขึ้นมาโดยไม่รู้ตัว
คนรักเก่าของเคน เป็นลูกสาวของนายกรัฐมนตรี เนื่องด้วยที่บ้านมีฐานะร่ำรวยจึงติดนิสัยเอาแต่ใจ พื้นฐานของมีนเป็นคนดีแต่ด้วยความเจ้าคิดเจ้าแค้น มีความอาฆาตพยาบาตสูง หึงหวง อารมณ์รุนแรง ทำให้มีนไม่ยอมรับกับการที่เคนบอกเลิกกับเธอ และในขณะเดียวกันเธอได้ตั้งท้องกับเคนได้ประมาณ 2 เดือน ปัจจุบันมีนพักอาศัยที่คอนโดเพียงลำพังต่อมามีนได้เสียชีวิตเพราะแท้งลูกและกินนํ้ายาล้างห้องนํ้าและกรีดแขนตัวเองจนตายและกลายเป็นวิญญาณแค้น
คนรักของเคน เป็นดาราไฮโซสาว เป็นคนที่มีสัมผัสเกี่ยวกับวิญญาณและรู้สึกว่ามีคนกำลังอาฆาตเธอและคนรักอยู่ตลอดเวลา
คนรักเก่าของเคน เป็นนักศึกษาของมหาวิทยาลัยแห่งหนึ่ง เสียใจกับการที่ถูกเคนตีตนออกห่าง
ผู้จัดการของเคน เป็นคนทะเยอทะยานและเห็นแก่ตัว พยายามกีดกันหญิงสาวที่เข้าใกล้เคนเพื่อให้ชื่อเสียงของเคนไม่เป็นที่อื้อฉาวโดยเฉพาะมีนที่ชอบมาข้องแวะและตามติดเคนทุกฝีก้าว แต่เหมือนว่าการกีดกันของนิมิตจะส่งผลให้เกิดเรื่องร้ายแรงขึ้นมา
ช่างภาพสายบันเทิงที่คอยตามทำข่าวเคนและพลอย เมื่อทุกครั้งที่เขาถ่ายภาพ เขาได้รู้ความจริงว่าคนที่คอยตามจองล้างจองผลาญความรักของเคนและพลอยคือใคร
ราตรีสวัสดิ์ (เพลงฟักกลิ้ง ฮีโร่)

"ราตรีสวัสดิ์" เป็นเพลงของฟักกลิ้งฮีโร่ ที่ได้ ธีร์ ไชยเดช ร่วมร้อง เนื้อหากล่าวถึงทหารที่ทำหน้าที่ในจังหวัดชายแดนภาคใต้เพื่อต่อต้านผู้ก่อความไม่สงบ โดยเล่าเสมือนนิทานเรื่องหนึ่ง นับเป็นซิงเกิลเพลงแรกของฟักกลิ้งฮีโร่ ซึ่งจะเผยแพร่โดยการดาวน์โหลดผ่านอินเทอร์เน็ตและริงโทนเท่านั้น
เพลงนี้ ฟักกลิ้งฮีโร่ได้เขียนเพลงทุกอย่างมาก่อน โดยแต่งเข้าจังหวะกับเพลงของคานเย่ เวสต์ แต่เมื่อแต่งแล้วรู้สึกว่าท่อนฮุคไม่ดี จึงได้แสตมป์ อภิวัชร์ เอื้อถาวรสุข มาช่วยเหลือ
เมื่อมีการเผยแพร่เพลงนี้เป็นครั้งแรก ได้มีการจัดทำมิวสิกวิดีโอของเพลงนี้ลงในเว็บไซต์ยูทูบ โดยเป็นการรวบรวมภาพความรุนแรงในจังหวัดชายแดนภาคใต้ เมื่อเพลงได้รับความนิยมและมีหน่วยงานราชการให้ความสนใจมากขึ้น จึงได้มีการจัดทำมิวสิกวิดีโออย่างเป็นทางการ โดยแมทชิ่ง เอ็นเตอร์เทนเมนท์ กำกับโดย โจอี้ บอย เนื้อหาเกี่ยวกับชีวิตชายคนหนึ่งที่เปลี่ยนแปลงในชั่ววินาทีจากการจับใบดำใบแดง และการแสดงภาพเปรียบเทียบชีวิตในเมืองกับชีวิตในจังหวัดชายแดนภาคใต้ มิวสิกวิดีโอตัวนี้ออกอากาศครั้งแรกในรายการเรื่องเล่าเช้านี้ ทางไทยทีวีสีช่อง 3 เมื่อวันที่ 11 พฤศจิกายน พ.ศ. 2552 เวลาประมาณ 08.05 น.
เพลงนี้ได้รับรางวัลเพลงยอดเยี่ยม ในงานประกาศผลรางวัลคมชัดลึก อวอร์ด ครั้งที่ 7 เมื่อวันที่ 20 มกราคม พ.ศ. 2553 ณ โรงละครอักษรา คิง พาวเวอร์ คอมเพล็กซ์ และได้รับรางวัลเพลงยอดเยี่ยมจากแฮมเบอร์เกอร์อวอร์ดสครั้งที่ 7 และยังได้รับรางวัลซี๊ดอวอร์ดส ครั้งที่ 5 ในสาขาเพลงยอดนิยมสุดซี๊ดประจำปีและรางวัลมิวสิกวิดีโอยอดเยี่ยม
บุตรศรัณย์ ทองชิว

บุตรศรัณย์ ทองชิว หรือ น้ำตาล เดอะสตาร์ 5 (21 กันยายน พ.ศ. 2533 – 14 มิถุนายน พ.ศ. 2562) เป็นนักร้อง นักแสดง ที่มีภูมิลำเนาอยู่ที่ ตำบลมหาชัย อำเภอเมืองสมุทรสาคร จังหวัดสมุทรสาคร เธอมีชื่อเสียงมาจากการประกวด เดอะสตาร์ ค้นฟ้าคว้าดาว ปี 5 โดยก่อนหน้านั้น บุตรศรัณย์มีผลงานภาพยนตร์เรื่อง "เทวดาท่าจะเท่ง" โดยรับบทเป็น "อมยิ้ม" บุตรศรัณย์จบการศึกษาปริญญาตรีจาก วิทยาลัยดุริยางคศิลป์ มหาวิทยาลัยมหิดล เอก Voice เธอเป็นบุตรธิดาของวิโรจน์ ทองชิว เป็นผู้กำกับภาพยนตร์ชาวไทย กับนางสุขใจ ทองชิว (ถิรเมธีกุล) มีชื่อเสียงจากการแสดงละครซิทคอมเรื่อง ผู้กองเจ้าเสน่ห์ ในบท ร.ต.ท.บุตรศรัณย์ วิทยเขตปภา (หมวดรัน)
ประวัติ.
น้ำตาล เดอะสตาร์ เป็นคนที่ชื่นชอบดนตรีและการร้องเพลงมาตั้งแต่เด็ก ซึ่งนั่นเองจึงเป็นแรงผลักดันที่ทำให้เธอเข้าศึกษา วิทยาลัยดุริยางคศิลป์ ของมหาวิทยาลัยมหิดล สาขา Music Business โดยเธอเรียนตั้งแต่ชั้น ม.6 จนจบปริญญาตรีรุ่น 12 ซึ่งเป็นสถาบันที่สอนวิชาเกี่ยวกับดนตรีโดยเฉพาะ ตั้งแต่ระดับเตรียมอุดมดนตรี (ม. 4 - ม. 6) จนถึงระดับปริญญาเอก โดยเป็นสถาบันเดียวในประเทศที่เปิดสอนวิชาดนตรีในระดับปริญญาเอก มีอาจารย์ที่ชำนาญในเครื่องดนตรีแต่ละชนิดโดยเฉพาะ เป็นสถาบันเดียวในประเทศที่เปิดสอนทั้งด้านแนวเพลงไทยและแนวเพลงสากล ซึ่งเธอชอบเพลงแนว Pop Soul, R & B และ Hip Hop นั่นเอง
การเสียชีวิต.
เมื่อวันที่ 11 มิถุนายน 2562 บุตรศรัณย์มีเลือดไหลออกปากและจมูกปริมาณมากและหายใจไม่สะดวกเฉียบพลัน มารดาทำซีพีอาร์ช่วยเหลือ โรงพยาบาลสมุทรสาครซึ่งเป็นโรงพยาบาลแรกที่ไปถึงเห็นว่าเกินศักยภาพ จึงติดต่อขอส่งต่อไปโรงพยาบาลในกรุงเทพมหานคร
ต่อมาในวันที่ 12 มิถุนายน เวลา 8.00 น. โรงพยาบาลศิริราชรับตัวเข้ารักษา เบื้องต้นพบเลือดออกในกระเพาะอาหารปริมาณมาก พี่สาวให้สัมภาษณ์ว่า เธอต้องอาศัยเครื่องช่วยหายใจ ตรวจเพิ่มเติมพบปอดแตกหนึ่งข้าง ต่อมาในเวลา 14.00 น. ศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล ออกแถลงการณ์ว่า เธอมีอาเจียนเป็นเลือดปริมาณมาก ทำให้หายใจลำบากและหัวใจหยุดเต้นสองครั้ง เอ็กซ์เรย์คอมพิวเตอร์พบสมองบวมและไม่พบตำแหน่งเลือดออกที่ปอด แผนการรักษาเป็นการประคับประคองและใช้เครื่องช่วยพยุงการทำงานของหัวใจและปอด (ECMO)
เมื่อวันที่ 14 มิถุนายน เวลาเช้ามืด บิดาประกาศว่าเธอเสียชีวิตแล้วอย่างสงบ เมื่อเวลา 02.17 น. โดยโรงพยาบาลศิริราชได้มีแถลงว่าหลังให้ยาเพื่อลดสมองบวมแล้วไม่เป็นผล สมองที่บวมจึงเลื่อนไปกดศูนย์ควบคุมการทำงานของร่างกายจนเสียชีวิต ครอบครัวนำร่างไปประกอบพิธี ณ ศาลา 2 (เทพกาญจนา) วัดป้อมวิเชียรโชติการาม อำเภอเมืองสมุทรสาคร จังหวัดสมุทรสาคร มีพิธีฌาปนกิจศพเมื่อวันที่ 19 มิถุนายน 2562 เวลา 16.00 น.
ต่อมาวันที่ 26 มิถุนายน โรงพยาบาลศิริราชแถลงว่าเธอเสียชีวิตจากวัณโรคหลังโพรงจมูก โดยพบจากการส่องกล้องโพรงจมูก พบชิ้นเนื้อขนาดประมาณ 0.5–1 เซนติเมตรมีสีคล้ำกว่าปกติ เมื่อตรวจหาดีเอ็นเอของวัณโรคพบว่าผลเป็นบวก
Herb

Herb (เฮิร์บ) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ถุงมือจิ้งจอก

ถุงมือจิ้งจอก หรือ ดิจิทาลลิส  เป็นสกุลของไม้ 20 ชนิดของสมุนไพรที่เป็นพืชสองปี (Perennial plant) ที่เรียกเป็นภาษาพื้นบ้านว่า “foxgloves” หรือ “ถุงมือจิ้งจอก” เดิมจัดอยู่ในวงศ์มณเฑียรทอง (Scrophulariaceae) แต่หลังจากการพิจารณาทางไฟโลเจเนติกส์ ก็ได้รับการจัดให้อยู่ในตระกูลที่ใหญ่กว่าในวงศ์เทียนเกล็ดหอย (Plantaginaceae) ถุงมือจิ้งจอกเป็นไม้ที่มีถิ่นฐานอยู่ในยุโรป, เอเชียตะวันตก เอเชียกลางและทางตะวันตกเฉียงเหนือของแอฟริกา ชื่อวิทยาศาสตร์แปลว่า “เหมือนนิ้ว” เพราะขนาดของดอกพอดีกับการที่เอาปลายนิ้วสอดเข้าไปได้พอดี ดอกออกบนกิ่งเรียวยาวชลูดขึ้นไปจากกอที่ติดดิน ตัวดอกมีลักษณะเป็นหลอดสั้น ๆ สีก็มีต่าง ๆ ที่รวมทั้งม่วง ชมพู ขาวและเหลือง ชนิดที่พบบ่อยเรียกว่า "Digitalis purpurea" 
ถุงมือจิ้งจอก นอกจากจะเป็นไม้ที่ขึ้นง่ายโดยทั่วไปเป็นดอกไม้ป่าแล้วก็ยังเป็นไม้บ้านเป็นพืชสองปีที่มักปลูกเป็นไม้ประดับเพราะดอกที่มีความเด่นที่มีสีและแต้มด้านในของดอกต่าง ๆ ปีแรกที่ปลูกจะมีเพียงแต่ใบ ปีที่สองจึงออกดอก ความสูงของก้านประมาณระหว่าง 0.5 ถึง 2.5 เมตร
คำว่า “ดิจิทาลลิส” ยังหมายถึงสารดิช็อกซินที่สกัดจากไม้ที่ใช้ในการทำคาร์ดิแอกไกลโคไซด์ สำหรับการรักษาโรคหัวใจ แต่ “ถุงมือจิ้งจอก” บางพันธุ์ก็เป็นไม้มีพิษร้ายแรงทั้งต้นทั้งดอกที่ทำให้ได้สมญาว่า “กระดิ่งคนตาย” หรือ “ถุงมือแม่มด” และที่มาของชื่อจะเป็นเหมือนถุงมือแต่เรียวสั้นเหมือนมือจิ้งจอกจึงเรียกว่า ถุงมือจิ้งจอก
ต้นถุงมือจิ้งจอก เป็นต้นไม้ที่ในความเชื่อเรื่องไสยศาสตร์ของยุโรปยุคกลางเชื่อว่า เป็นส่วนผสมที่ผสมกับสารเคมีอย่างอื่น เช่น ฝิ่น ทำให้ผู้ที่ทากลายร่างเป็นสัตว์ป่าที่ดุร้ายหรือมนุษย์หมาป่าได้
พืชสองปี

พืชสองปี  เป็นไม้ดอกที่ใช้เวลาสองปีจึงจบวัฏจักร ในปีแรกพืชจะมีใบมีก้านและรากเช่นเดียวกับโครงสร้างของผัก และจะหยุดเจริญเติบโตระหว่างเดือนที่มีอากาศเย็นหรือฤดูหนาว ตามปกติแล้วปีแรกกิ่งและใบจะเตี้ยเกือบติดดินดูเหมือนกุหลาบ พืชสองปีต้องปลูกในบริเวณที่มีอากาศเย็นก่อนที่ออกดอกได้ ระหว่างฤดูใบไม้ผลิหรือฤดูร้อนปีต่อมากิ่งจะยืดออกไปอย่างมาก จากนั้นก็จะออกดอกออกผลและผลิตเมล็ดก่อนที่จะตาย นักขยายพันธุ์พืชบางคน ผลิต พืชพันธุ์เลือกผสม ฤดูเดียว หรือ ปีเดียว จาก พืชสองปี ซึ่งจะออกดอกในปีแรกหลังจากเพาะจากเมล็ด ตัวอย่าง เช่น ถุงมือจิ้งจอก หรือ ระฆังแคนเตอร์บรี
ถ้าสภาวะอากาศรุนแรงพืชสองปีก็อาจจะจบวัฏจักรภายในระยะเวลาอันสั้นได้ เช่นอาจจะภายในสามหรือสี่เดือนแทนที่จะเป็นสองปี ซึ่งเป็นลักษณะที่พบบ่อยในผักหรือไม้ดอกที่ประสบกับอากาศเย็นจัดก่อนที่จะลงดิน การที่พืชมีลักษณะเช่นนี้ทำให้บางครั้งผู้ปลูกก็ปลูกเป็นพืชปีเดียวในบางภูมิภาค พืชสองปีที่เป็นไม้ดอกบางชนิดก็สามารถเร่ง (induce) ให้ออกดอกได้โดยไม่ต้องให้มีอากาศเย็นโดยการให้ฮอร์โมนพืช “gibberellin” แต่มักจะไม่ทำกันในทางการค้า 
เมื่อพิจารณาจากมุมมองของคนทำสวนแล้วพืชจะเป็นพืชปีเดียว, พืชสองปี หรือ พืชยืนต้นก็มักจะต่างกันออกไปตามแต่สภาวะอากาศของแต่ละท้องถิ่น พืชสองปีที่ปลูกสำหรับเอาดอก ผล หรือเมล็ดจำเป็นต้องใช้เวลาสองปีในการปลูก พืชสองปีที่ปลูกสำหรับกินใบหรือรากมักจะปลูกให้เป็นพืชปีเดียว เช่น บีท, กะหล่ำบรัสเซลส์ (Brussels sprout), กะหล่ำปลี, แครอท, ขึ้นฉ่าย, ผักกาด, พาร์สลีย์ และ คะน้าสวิส (Swiss chard) ถ้าพืชที่ตามปกติแล้วเป็นพืชสองปีถูกนำไปปลูกในบริเวณที่มีอากาศหนาวจัดก็มักจะปลูกให้เป็นพืชปีเดียวเพราะไม่สามารถทนฤดูหนาวได้ หรือในทางกลับกันพืชปีเดียวที่ปลูกในบริเวณที่อากาศเหมาะสมก็ทำให้ดูเหมือนเป็นพืชสองปี หรือ พืชยืนต้นได้ พืชยืนต้นที่มีอายุสั้นบางชนิดจะมีลักษณะคล้ายพืชสองปีแทนที่จะเป็นพืชยืนต้น พืชสองปีแท้ๆ จะออกดอกเพียงครั้งเดียวก่อนที่จะตาย แต่พืชยืนต้นจะออกดอกปีละหนเมื่อโตเต็มที่
พืชฤดูเดียว

พืชปีเดียว  หรือไม้ล้มลุกเป็นพืชที่มักจะเพาะ โต ออกดอก และตายภายในหนึ่งฤดูหรือหนึ่งปี พืชปีเดียวที่แท้จริงอาจจะมีอายุเกินหนึ่งปีถ้าป้องกันให้ผลิตเมล็ด พืชบางชนิดที่ไม่ออกเมล็ดอาจจะถือว่าเป็นพืชปีเดียวแม้ว่าจะไม่ออกดอก ในการทำสวนพืชปีเดียวมักจะหมายถึงพืชที่ปลูกนอกบ้านระหว่างฤดูใบไม้ผลิและฤดูร้อนและมีอายุเพียงฤดูเดียว
พืชที่ปลูกเป็นอาหารเป็นหรือปลูกให้เป็นพืชปีเดียวที่รวมทั้งธัญพืชเกือบทุกชนิด พืชยืนต้น (perennial plant) บางชนิด และ พืชสองปี (biennial plant) อาจจะปลูกในสวนเป็นพืชปีเดียวเพื่อความสะดวก โดยเฉพาะถ้าไม่ใช่พืชที่เป็นพืชทนอากาศ (hardiness plant) ที่ไม่สามารถทนอากาศท้องถิ่นได้ แครอท, ขึ้นฉ่าย และ พาร์สลีย์ (parsley) เป็นพืชสองปีที่แท้จริงแต่ปลูกเป็นพืชปีเดียวเพื่อจะให้ได้ราก ลำต้น และ ใบที่กินได้ ส่วนมะเขือเทศ, มันเทศ และ พริกใหญ่ (bell pepper) เป็นพืชยืนต้นแต่ไม่ใช่พืชที่แข็งแรงและมักจะเป็นพืชที่ปลูกแบบพืชปีเดียว
ตัวอย่างของพืชฤดูเดียวที่แท้จริงได้แก่ข้าวโพด, ผักกาด, ถั่วลันเตา, คอลิฟลาวเวอร์, แตงโม, ถั่ว, บานชื่น และ ดาวเรือง
ระฆังแคนเตอร์บรี

ระฆังแคนเตอร์บรี หรือเรียกง่ายๆ ว่า ดอกระฆัง  เป็นไม้ดอกวงศ์พระจันทร์ครึ่งซีก สกุล Campanula ระฆังแคนเตอร์บรีอาจจะเป็นได้ทั้งทั้งพืชปีเดียว หรือ พืชสองปี ดอกมีลักษณะเป็นรูประฆังหรือกระดิ่งซึ่งทำให้ได้รับการขนานนามว่า “Campanula” ที่แปลว่าระฆังในภาษาอิตาลี สีของดอกก็อาจจะเป็นสีน้ำเงิน, ม่วง, ม่วงแดง หรือขาว แต่สีที่พบบ่อยจะเป็นสีม่วงน้ำเงิน ความสูงประมาณ 2 ถึง 3 ฟุต ถ้าปลูกในสวนให้สวยก็ควรจะปลูกเป็นกลุ่มใหญ่ตามขอบหรือท่ามกลางพุ่มไม้ ชอบอากาศเย็นหรืออุ่นไม่เหมาะกับอากาศร้อนหรือแห้ง ในภาษาดอกไม้ระฆังแคนเตอร์บรีเป็นสัญลักษณ์ของความรู้สึกในบุญคุณ
การปลูก.
การเพาะเมล็ดใช้เวลาระหว่าง 14 ถึง 21 วันจึงงอกเป็นต้น ชอบที่ร่มเล็กน้อยถึงมีแดดและดินที่การระบายน้ำดี
การใช้.
ใช้เป็นดอกไม้ตัดในการตกแต่งได้ดี 
คนเลี้ยงผึ้งบางครั้งก็จะปลูกระฆังแคนเตอร์บรีเพื่อทำให้น้ำผึ้งมีรสหวานจัด
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
แมกโนเลีย

สกุลแมกโนเลีย  เป็นพืชดอกในวงศ์จำปีที่มีด้วยกันทั้งหมดราว 210 สปีชีส์ สกุลของพืชตั้งตามชื่อนักชีววิทยาชาวฝรั่งเศสชื่อปีแยร์ มาญอล (Pierre Magnol)
ถิ่นกำเนิดของแมกโนเลียอยู่ทางตอนกลางของเอเชียตะวันออกและเอเชียตะวันออกเฉียงใต้ รวมถึงในทวีปอเมริกา
แมกโนเลียเป็นสกุลไม้โบราณที่วิวัฒนาการขึ้นมาก่อนที่จะมีผึ้ง รูปทรงของดอกจึงเป็นทรงที่ล่อให้ด้วงมาช่วยผสมพันธุ์ ฉะนั้นเกสรตัวเมีย (carpel) จึงค่อนข้างแข็งแรงเพื่อป้องกันความเสียหายจากการถูกปีนและถูกแทะโดยด้วง ซากดึกดำบรรพ์ของ "Magnolia acuminata" ที่พบมีอายุกว่า 20 ล้านปีและพืชที่เป็นของวงศ์จำปีมีอายุกว่า 95 ล้านปี ลักษณะอีกอย่างหนึ่งแสดงว่าเป็นพันธุ์ไม้โบราณคือการขาดลักษณะแตกต่างของกลีบเลี้ยง (sepal) หรือกลีบดอก (petal)
อาเคเชีย

อาเคเชีย  เป็นไม้สกุลของไม้พุ่มหรือไม้ต้นที่อยู่ในวงศ์ย่อย Mimosoideae ของวงศ์ถั่ว บันทึกเป็นครั้งแรกในแอฟริกาโดยนักชีววิทยาชาวสวีเดน คาโรลัส ลินเนียส ในปี ค.ศ. 1773 มักจะเป็นไม้ที่มีหนามและฝัก ชื่อมาจากคำว่า ภาษากรีก “ακις” (อาคิส) ที่แปลว่าปลายแหลมเพราะเป็นพืชที่มีหนามแหลมของสปีชีส์ "Acacia nilotica" (อาเคเชียไนล์) ของอียิปต์
ชื่ออื่นที่รู้จักคือ “ต้นหนาม” หรือ “ต้นวัตเติลส์” หรือ “อาเคเชียไข้เหลือง” และ “อาเคเชียร่ม”
อาเคเชียมีด้วยกัน 1,300 สปีชีส์ทั่วโลก ในจำนวนนั้น 960 สปีชีส์อยู่ในออสเตรเลีย นอกจากนั้นก็อยู่ในบริเวณที่มีอากาศอุ่นของทั้งสองซีกโลกที่รวมทั้งทวีปยุโรป, ทวีปแอฟริกา, เอเชียใต้ และ ทวีปอเมริกา
ชื่อ.
ชื่อทางวิทยาศาสตร์ของพืชสกุลนี้มาจากภาษากรีก ἀκακία เป็นชื่อของต้นไม้มีหนามชนิดหนึ่ง ซึ่งน่าจะเป็นต้นอาเคเซียบิด (Acacia tortilis) โดยธีโอฟรัสทัสและไดออสโคไรด์
อาเคเซียเรียกอีกอย่างว่า โรส (ที่เรียกว่า อาเคเซียขาว") และ คารากานะ ("อาเคเซียเหลือง") แม้ว่าพวกมันจะอยู่ในตระกูลถั่วสกุลอื่น
ศัตรูพืช.
ศัตรูพืชอะคาเซียบนชายฝั่งทะเลดำของเทือกเขาคอเคซัส พบได้ดังต่อไปนี้คือ เพลี้ยหอยนวมฝ้าย (Icerya purchasi), เพลี้ยแป้งรสเปรี้ยว (Pseudococcus Gahani) และเพลี้ยเสื้อหนอนปลอกคล้าน้ำ (Acaniopsyce junodi)
ทำลายใบ ยอดอ่อน กิ่งก้าน ลำต้น เพื่อต่อสู้กับพวกเขา ดำเนินมาตรการต่อไปนี้
สกุลชบา

สกุลชบา  เป็นสกุลของพืชมีดอกในวงศ์ Malvaceae เป็นสกุลขนาดใหญ่ มีด้วยกันราว 200 ถึง 230ชนิด พบในเขตอากาศอุ่นในกึ่งเขตร้อนและเขตร้อนทั่วโลก ไม้สกุลนี้มีทั้งพืชปีเดียวและพืชหลายฤดู มีทั้งไม้ล้มลุกและพืชที่มีเนื้อไม้ ชื่อสกุลนี้มาจากภาษากรีก ἱβίσκος ("hibískos") ซึ่งเป็นชื่อที่นักปรัชญาและนักพฤกษศาสตร์ชาวกรีก พีดาเนียส ไดออสคอริดีส ตั้งให้กับ "Althaea officinalis"
สปีชีส์.
<templatestyles src="Col-begin/styles.css"/>
เคยอยู่สกุลนี้.
<templatestyles src="Col-begin/styles.css"/>
ลูพิน

ลูพิน  เป็นพืชดอกที่อยู่ในสกุลลูพินนัส (Lupinus) ในวงศ์ถั่วที่มีด้วยกันทั้งหมดราว 200 ถึง 600 สปีชีส์ขึ้นอยู่กับแหล่งข้อมูล มีศูนย์กลางอยู่ในอเมริกาใต้, ทางตะวันตกของอเมริกาเหนือ, บริเวณเมดิเตอร์เรเนียน และ แอฟริกา
ลูพินส่วนใหญ่เป็นพืชยืนต้นสูงราว 0.3 ถึง 1.5 เมตร แต่บางชนิตก็เป็นพืชปีเดียว และบางชนิดก็เป็นไม้พุ่มที่สูงถึง 3 เมตร (ลูพินพุ่ม) และมีอยู่สปีชีส์หนึ่งจากเม็กซิโกที่สูงถึง 8 เมตรและมีลำต้นที่มีเส้นผ่าศูนย์กลาง 20 เซนติเมตร ใบมีลักษณะเด่นที่จำได้ง่ายสีเขียวออกไปทางเขียวอมเทาเล็กน้อย บางสปีชีส์ก็มีขนหนาสีเงินบนใบ ใบมีลักษณะเหมือนใบปาล์มที่แยกออกเป็น 5 ถึง 28 แฉก แต่บางสปีชีส์ก็ไม่มีแฉกเช่นที่พบทางตะวันออกเฉียงใต้ของสหรัฐอเมริกา ทรงดอกเหมือนข้าวโพดที่เป็นดอกเหมือนดอกถั่วกระจายออกไปรอบแกนกลางแต่ละดอกก็ยาวราว 1 ถึง 2 เซนติเมตร เมล็ดออกจากฝักแต่ละฝักก็มีหลายเมล็ด
ลูพินก็เช่นเดียวกับพืชวงศ์ถั่วอื่นๆ ที่สามารถเปลี่ยนไนโตรเจนจากบรรยากาศให้เป็นไนโตรเจนให้เป็นแอมโมเนียได้ ซึ่งเป็นการเพิ่มปุ๋ยให้แก่พืชอื่นสกุลลูพินนัสมีไรโซเบียมแบบที่เรียกว่า "Bradyrhizobium" 
ลูพินเป็นทั้งดอกไม้ป่าและไม้บ้าน โครงสร้างของพุ่มและดอกมีลักษณะเด่นเหมาะแก่การปลูกตกแต่งสวน สีก็มีแทบทุกสีที่รวมทั้งเหลือง ชมพู แดง ม่วงน้ำเงิน ม่วงแดง และขาว
บานไม่รู้โรย

บานไม่รู้โรย (Globe Amaranth หรือ Bachelor Button) เป็นพืชล้มลุกในสกุลบานไม่รู้โรย ดอกมีสีม่วง แดง ขาว ชมพู และม่วงอ่อน มีถิ่นกำเนิดในทวีปอเมริกากลาง แถบประเทศปานามา และประเทศกัวเตมาลา ปัจจุบันกลายเป็นพืชประจำถิ่นทั่วโลก ในประเทศไทยมีชื่อพื้นเมืองอื่นคือ กะล่อม (เหนือ) ดอกสามปีบ่เหี่ยว (อีสาน) ดอกสามเดือน (เชียงใหม่,ใต้) ตะล่อม (เหนือ) และกุนหยี (ใต้)
ลักษณะทางพฤกษศาสตร์.
ไม้ล้มลุก (ExH) สูงประมาณ 15-60 ซม. ลำต้นตั้งตรงหรือโคนต้นอาจจะเอนราบกับดิน ที่ข้อของต้นจะพอกออกเล็กน้อย และเกิดรากตามข้อ ลำต้นมักจะมีข้อสีแดงหรือบางต้นมีสีเขียว กิ่งอ่อน ๆ มีขนอยู่ทั่วไป
ใบ เป็นใบเดี่ยว ออกตรงข้ามกันเป็นคู่ ๆ ลักษณะใบรูปใบหอก หรือรูปขอบขนานหรือ รูปขอบขนานแกมรูปรี ปลายใบแหลม โคนใบมน ขอบใบเรียบหรือเป็นคลื่นเล็กน้อย ตัวใบมีขนปกคลุมทั้งสองด้าน ใบกว้าง ก้านใบยาว แต่ใบคู่ยอดที่ติดกับดอกจะไม่มีก้าน
ดอก ออกเป็นกระจุกกลม ๆ ประกอบด้วยดอกเล็ก ๆ มากมาย อยู่บนก้านช่อดอก ออกเดี่ยว ๆ หรือ บางครั้งก็ออกเป็นกลุ่ม 2-4 กระจุก ขนาดเส้นผ่าศูนย์กลาง 1.75-2.25 ซม. มี 3 สี คือ ขาว ชมพู ส้ม และม่วงแดงเข้ม ออกดอกตามซอกใบใกล้ยอด แต่ละดอกมีใบประดับ 2 ใบ กลีบรวมมี 5 กลีบ ออกดอกตลอดปี
ผล ลักษณะรูปไข่แกมขอบขนาน มีเปลือกบาง ขนาดเล็ก ยาวเพียง 2-5 มม. เมล็ดแบน สีน้ำตาล เป็นมัน
นิเวศวิทยา.
เป็นไม้ถิ่นเดิมของอเมริกากลางและอเมริกาใต้หรืออเมริกาเขตร้อน ปัจจุบันนิยมปลูกกันแพร่หลายเป็นไม้ประดับ ตามบ้านเรือนหรือตามสวนสาธารณะ
การปลูกและขยายพันธุ์.
เจริญเติบโตได้ในดินทุกสภาพ ขยายพันธุ์ด้วยการปักชำ หรือการเพาะเมล็ด
"ประโยชน์ทางยา".
รสและสรรพคุณในตำรายา แพทย์แผนไทยใช้ชนิดดอกสีขาวเป็นยา
ราก รสเย็นขื่น แก้โรคระบบทางเดินปัสสาวะอักเสบ ขับระดู รักษาโรคบิดและอาการไอ
ทั้งต้น รสขื่นเล็กน้อย ต้มเอาน้ำดื่มแก้หนองใน กามโรค ขับปัสสาวะ นิ่ว และแก้ระดูขาว
ช่อดอก รสจืด สุขุม ใช้กล่อมตับ แก้ตาเจ็บ แก้ไอ ขับปัสสาวะ แก้บิด แก้ปวดศีรษะ
จักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์

จักรพรรดิไฮน์ริชที่ 4 แห่งโรมันอันศักดิ์สิทธิ์  (11 พฤศจิกายน ค.ศ. 1050 - 7 สิงหาคม ค.ศ. 1106) เป็นพระมหากษัตริย์แห่งเยอรมนีตั้งแต่ ค.ศ. 1056 และจักรพรรดิแห่งจักรวรรดิโรมันอันศักดิ์สิทธิ์ตั้งแต่ปี ค.ศ. 1084 จนกระทั่งทรงถูกบังคับให้สละราชสมบัติในปี ค.ศ. 1105 ไฮน์ริชทรงเป็นกษัตริย์องค์ที่สามแห่งราชวงศ์ซาเลียนและเป็นพระมหากษัตริย์ผู้มีอำนาจและมีความสำคัญที่สุดพระองค์หนึ่ง รัชสมัยของพระองค์เป็นสมัยที่ทรงประสบข้อขัดแย้งเรื่องการสถาปนาสมณศักดิ์กับพระสันตปาปา และสงครามกลางเมืองกับผู้อ้างสิทธิในราชบัลลังก์อิตาลีและเยอรมนี
หนึ่งฟัดหนึ่ง ใหญ่ต่อใหญ่

หนึ่งฟัดหนึ่ง ใหญ่ต่อใหญ่  เป็นภาพยนตร์ที่เฉินหลงร่วมแสดงกับเจท ลีเป็นครั้งแรก โดยเฉินหลงรับบทเป็นไอ้หนุ่มหมัดเมาและชายชรา ส่วนเจท ลีรับบทเป็นซุนหงอคงกับนักบวชนอกลัทธิ (เป็นร่างแยกของซุนหงอคงซึ่งเป่าเส้นผมแยกร่างก่อนที่ร่างตัวเองจะกลายเป็นหิน) โดยภาพยนตร์เรื่องนี้ ผู้จัดทำได้ดัดแปลงเนื้อหาบางส่วนจากวรรณกรรมอมตะของจีนเรื่องไซอิ๋วด้วยนั่นเอง
รายละเอียดการสร้าง.
การสร้าง.
การสร้างเริ่มต้นขึ้นในช่วงวันที่ 1 พฤษภาคม ค.ศ. 2007 ในพื้นที่โดยรอบทะเลทรายโกบีในประเทศมองโกเลีย
การตอบรับด้านบ็อกซ์ออฟฟิศ.
"หนึ่งฟัดหนึ่ง ใหญ่ต่อใหญ่" ทำรายได้รวมทั่วโลกที่ 127,906,624 ดอลลาร์สหรัฐ โดยแบ่งออกเป็น 52,075,270 ดอลลาร์สหรัฐในสหรัฐอเมริกา และ 75,831,354 ดอลลาร์สหรัฐในภูมิภาคอื่น ๆ ในการเปิดตัววันหยุดสุดสัปดาห์ที่สหรัฐอเมริกาและแคนาดา ภาพยนตร์เรื่องนี้ทำรายได้ 21,401,121 ดอลลาร์สหรัฐในโรงภาพยนตร์ 3,151 แห่ง โดยได้รับการจัดให้อยู่ในบ็อกซ์ออฟฟิศอันดับ 1 ช่วงสุดสัปดาห์ โดยทำรายได้เฉลี่ยจากโรงภาพยนตร์แต่ละแห่งที่ 6,792 ดอลลาร์สหรัฐ
คอนเสิร์ตทัวร์เดนเจอรัสลีอินเลิฟ

คอนเสิร์ตทัวร์เดนเจอรัสลีอินเลิฟ  คือคอนเสิร์ตทัวร์เดี่ยวครั้งแรกของบียอนเซ่ เพลงที่ได้ทำการแสดงนั้นมาจากอัลบั้มเดี่ยวอัลบั้มแรกของเธอ "เดนเจอรัสลีอินเลิฟ" ซึ่งคอนเสิร์ตทัวร์นี้ได้จัดทำการแสดงเพียงแค่ในยุโรปเท่านั้น
การแพร่ภาพและการบันทึกภาพ.
ในวันที่ 10 พฤศจิกายน พ.ศ. 2546 โนวส์ได้ทำการแสดงที่ Wembley Arena ใน ลอนดอน,สหราชอาณาจักร โดยต่อมาได้บันทึกการแสดงครั้งนี้ไว้ใน CD และ DVD ซึ่งออกวางจำหน่ายในเดือนเมษายน ค.ศ. 2004.
มะหลอด

มะหลอด (ชื่อวิทยาศาสตร์: "Elaeagnus latifolia") จังหวัดราชบุรีเรียกสลอดเถา ภาคใต้เรียกส้มหลอด เป็นไม้ผลในวงศ์ Elaeagnaceae ในไทยพบมากทางภาคเหนือ เป็นไม้เถาเนื้อแข็ง มีเกล็ดละเอียดสีเทาหรือสีเงินอยู่ทั่วไป แผ่นใบสีเขียว ด้านล่างสีน้ำตาล มีเกล็ดเงินติดอยู่ ดอกออกเป็นช่อกระจุก ดอกย่อยสีเหลืองอ่อน ผลทรงรีหรือรูปไข่ เมื่ออ่อนสีเขียว มีจุดสีขาวหรือสีเงินบนผล เมื่อสุกสีแดงหรือส้มแดง มีสองชนิดคือ ชนิดเปรี้ยว ผลใหญ่ สุกเป็นสีเหลืองส้ม มีรสเปรี้ยว และชนิดหวาน ผลเล็กกว่า สีอ่อนกว่า รสหวานอมฝาด เมล็ดสีน้ำตาลเป็นพู 
มะหลอดชนิดเปรี้ยวนิยมบริโภคสดเป็นผลไม้ การนำไปแปรรูปมีน้อย ทางภาคเหนือนำไปทำส้มตำ นอกจากนั้น ยังมีสรรพคุณเป็นยาฝาดสมาน ยาระบาย แก้ท้องผูก เถาใช้แก้ไข้พิษ เปลือกต้นช่วยขับเสมหะ ดอกใช้แก้ริดสีดวงจมูก แก้ปวดศีรษะ และใช้ร่วมกับสมุนไพรอื่นใช้ทำยาแก้ปวด แก้นิ่วได้
เอื้องคำกิ่ว

เอื้องคำกิ่ว (ชื่อวิทยาศาสตร์: "Dendrobium signatum") หรือเอื้องตีนเป็ด เอื้องตีนนก เอื้องเค้ากิ่ว เป็นกล้วยไม้สกุลDendrobium ลำต้นเจริญแบบแตกกอ มีลำลูกกล้วย เป็นกล้วยไม้อิงอาศัย ระบบรากเป็นแบบรากอากาศ แผ่นใบค่อนข้างหนา ก้านช่อดอกสั้น บางพันธุ์ดอกสีเหลืองล้วน บางพันธุ์มีแต้มสีม่วงเข้ม ขอบกลีบเป็นคลื่นเล็กน้อย ออกดอกช่วงมีนาคมถึงพฤษภาคม พบในป่าดิบแล้งทางภาคเหนือและภาคตะวันออกเฉียงเหนือของไทย
ประยงค์

ประยงค์ (ชื่อวิทยาศาสตร์: "Aglaia odorata") เป็นไม้ในวงศ์ Meliaceae อยู่ในสกุลเดียวกับลางสาด ลองกอง ใบมีสีเขียวเข้ม หนา มีใบย่อย 5 ใบ ใบรูปร่างโค้งมนปลายแหลม ออกดอกเป็นช่อ ดอกขนาดเล็กรูปร่างเป็นเม็ดกลม ๆ มี 20–30 ดอกต่อช่อ ดอกมีสีเหลือง พบในกัมพูชา จีน อินโดนีเซีย พม่า ไต้หวัน ไทย เวียดนาม และอาจจะมีในลาว
ในประยงค์มีสารออกฤทธิ์หลายชนิด เช่น สารกลุ่ม Cyclopentabenzofuran ซึ่งเป็นอนุพันธ์ของสาร Rocaglamide, Odorine, Aglain, Lignanes และ Triterpenes สารเหล่านี้มีฤทธิ์ในการกำจัดแมลงวันผลไม้ได้ สารสกัดด้วยน้ำจากกิ่งอ่อนยับยั้งการเจริญเติบโตของผักโขมและหญ้าข้าวนกได้ ชาวโอรังอัซลีในรัฐเประ ประเทศมาเลเซียนำดอกไปแช่น้ำใช้ลดไข้
แดนเจอรัสลีอินเลิฟทัวร์

<ns>0</ns>
 <revision>
 <timestamp>2009-07-20T09:49:54Z</timestamp>
 <contributor>
 <username>M sky</username>
 </contributor>
 <comment>แดนเจอรัสลีอินเลิฟทัวร์ ถูกเปลี่ยนชื่อเป็น คอนเสิร์ตทัวร์เดนเจอรัสลีอินเลิฟ</comment>
 <origin>1961989</origin>
 <model>wikitext</model>
 <format>text/x-wiki</format>
เวอร์ริซอนเลดีส์เฟิสต์ทัวร์

เวอร์ริซอนเลดีส์เฟิสต์ทัวร์  คือคอนเสิร์ตทัวร์ในปี พ.ศ. 2547 โดยนักร้องแนวอาร์แอนด์บี ชาวอเมริกัน บียอนเซ่ โนวส์, อลิเชีย คียส์ และแร็ปเปอร์ มิสซี เอลเลียต นอกจากนี้ยังมีนักร้องชาวแคนาเดี่ยนทาเมียเป็นแขกรับเชิญมาเปิดคอนเสิร์ต ซึ่งคอนเสิร์ตทัวร์นี้ได้จัดทำการแสดงเพียงแค่ในสหรัฐอเมริกาเท่านั้น และได้รับการสนับสนุนโดย สตีฟแมดเดน และ ลอเรอัล
กำหนดการ.
การแสดงในวันที่ 18 มีนาคม พ.ศ. 2547 มีบียอนเซ่คนเดียวเท่านั้น (เปิดคอนเสิร์ตโดย ทาเมีย)
จอห์น อารีฟ

จอห์น อารีฟ (John Arief) นักมวยสากลชาวอินโดนีเซีย สถิติการชก 12 ครั้ง ชนะ 6 (น็อค 1) เสมอ 2 แพ้ 4
ประวัติ.
จอห์น อารีฟขึ้นชกมวยสากลอาชีพครั้งแรกเมื่อ 25 มกราคม พ.ศ. 2530 ชนะคะแนน เดมมี ที่ อินโดนีเซีย จากนั้นขึ้นชิงแชมป์ OPBF รุ่นมินิมัมเวทกับสมุทร ศิษย์นฤพนธ์ ปรากฏว่าเสมอกันไปที่จาการ์ตา จากนั้น อารีฟหันไปชิงแชมป์อินโดนีเซียรุ่นมินิมัมเวท คราวนี้ อารีฟเป็นฝ่ายชนะคะแนน นานา ซูฮานา คว้าแชมป์มาครองได้สำเร็จในเดือนกรกฎาคม พ.ศ. 2530
หลังจากได้แชมป์มาครอง อารีฟขึ้นชกนอกรอบเสมอกับเด็ด ดอนเจดีย์ และแพ้คะแนน นิกโก้ โธมัส แต่หลังจากนั้น อารีฟกลับสามารถป้องกันแชมป์อินโดนีเซียได้สองครั้งรวด ชนะคะแนน จิม เซอร์ยามัน และแก้มือชนะคะแนนนิกโก โทมัสได้สำเร็จ จากนั้น อารีฟขึ้นชิงแชมป์เงารุ่นมินิมัมเวท WBC เมื่อ 15 กรกฎาคม พ.ศ. 2531 ชนะน็อค อัศวิน ศ.ดุสิต ยก 12 ได้ครองแชมป์ จากนั้น อารีฟจึงได้ขึ้นชิงแชมป์โลกรุ่นมินิมัมเวท WBC เมื่อ 11 กุมภาพันธ์ พ.ศ. 2532 แต่ไม่สำเร็จ เป็นฝ่ายแพ้คะแนนนภา เกียรติวันชัย ที่ จ. นครราชสีมา อีก 8 เดือนต่อมา อารีฟได้ขึ้นชิงแชมป์โลกรุ่นมินิมัมเวท WBA แต่เป็นฝ่ายแพ้น็อค คิม บองจุน ยก 9 ที่เกาหลีใต้ จากนั้น อารีฟจึงแขวนนวมไป
อัตวิสัย

ในมุมมองทางปรัชญา อัตวิสัย, จิตวิสัย หรือบางครั้งทับศัพท์ ความเป็นซับเจ็กต์  หมายถึงลักษณะที่ปราศจากความจริงแบบปรวิสัย (objective reality) อัตวิสัยมีการให้คำนิยามที่กำกวมและหลากหลายจากแห่งต่าง ๆ อันเป็นผลจากอัตวิสัยเองมักไม่ค่อยถูกมองเป็นประเด็นหลักในวาทกรรมเชิงปรัชญา อย่างไรก็ตาม แนวคิดของอัตวิสัยมีความสัมพันธ์กับการรับรู้, ความเป็นผู้กระทำการ, ความเป็นบุคคล, ความเป็นจริง และ ความจริง คำนิยามสามรูปแบบของอัตวิสัยที่ปรากฏทั่วไปคือ:
คำนิยามของอัตวิสัยที่มีอยู่มากมายนั้นมักถูกใช้ร่วมกันหรือแทนกันได้ คำว่า อัตวิสัย ปรากฏใช้บ่อยในฐานะคำอธิบายสำหรับสิ่งที่มีอิทธิพลต่อ, ให้ข้อมูลแก่ และสร้างความโน้มเอียงแก่การตัดสินของผู้คนต่อความจริงหรือความเป็นจริง; เป็นกลุ่มของการรับรู้, ประสบการณ์ และความเข้าใจส่วนบุคคลหรือโดยเฉพาะต่อวัฒนธรรมรวมถึงความเชื่อต่อปรากฏการณ์ภายนอก ซึ่งเฉพาะเจาะจงต่อซับเจ็กต์
ปรวิสัย

ปรวิสัย, ปรนัย, วัตถุวิสัย หรือ ภววิสัย  คือสิ่งที่มีพื้นฐานอยู่บนข้อเท็จจริง เงื่อนไขที่เป็นความจริง โดยไม่ขึ้นอยู่กับจิตใจ นั่นคือผลของการตัดสินใด ๆ จะไม่ขึ้นอยู่กับความคิดเห็นและความรู้สึก ความเป็นจริงที่เกิดขึ้นตามปรวิสัยมักจะถูกค้นพบมากกว่าที่จะถูกสร้างขึ้นมา ในทางปรัชญา สิ่งที่เป็นปรวิสัยจะเป็นจริงเสมอไม่ว่าจะอยู่ที่ไหน ในเวลาใด หรือกับบุคคลใด มีความหมายตรงข้ามกับอัตวิสัย ข้อเท็จจริงที่เป็นอัตวิสัยจะเป็นปรวิสัยก็ต่อเมื่อ สิ่งนั้นเป็นข้อเท็จจริงบนเงื่อนไขเฉพาะอย่าง ในเวลาเฉพาะ ในสถานที่เฉพาะ หรือกับบุคคลเฉพาะ
ฆวน มาร์ติน เดล โปโตร

ฆวน มาร์ติน เดล โปโตร  เกิดเมื่อวันที่ 23 กันยายน พ.ศ. 2531 เป็นนักเทนนิสอาชีพชาวอาร์เจนตินา ปัจจุบันเขาเป็นนักเทนนิสอันดับโลกสูงที่สุดของอาร์เจนตินา โดยอยู่อันดับที่ 7 ของโลก เดล โปโตร คว้าแชมป์แกรนด์สแลมยูเอสโอเพนได้ในปี พ.ศ. 2552 หลังจากที่เขาสามารถเอาชนะราฟาเอล นาดัล ในรอบรองชนะเลิศและโรเจอร์ เฟเดอเรอร์ ได้ในรอบชิงชนะเลิศ ทำให้เขาเป็นคนเดียวที่สามารถเอาชนะทั้งนาดัลและเฟเดอเรอร์ได้ในรายการแกรนด์สแลมเดียวกัน
เดล โปโตร ไต่อันดับเข้าสู่ 10 อันดับแรกของโลกเป็นครั้งแรก ได้เมื่อวันที่ 6 ตุลาคม พ.ศ. 2551 เมื่อเดือนสิงหาคม พ.ศ. 2551 เดล โปโตร กลายเป็นนักเทนนิสคนแรกในที่ชนะติดต่อกันถึง 4 รายการ นอกจากนี้เขายังสามารถชนะติดต่อกันได้ยาวนานที่สุด รองจากราฟาเอล นาดัล โดยชนะติดต่อกัน 23 นัดในการลงแข่งขัน 5 รายการ เดล โปโตรนับเป็นเพียงคนเดียวเท่านั้นนอกเหนือบิกฟอร์ นอวาก จอกอวิช, แอนดี เมอร์รี, โรเจอร์ เฟเดอเรอร์ และราฟาเอล นาดัล ที่สามารถคว้าแชมป์แกรนด์สแลมชายเดี่ยวได้นับตั้งแต่ปี 2548 และ เดล โปโตรยังได้รับเหรียญทองแดงในการแข่งขันโอลิมปิกเกมส์ 2012 ณ กรุงลอนดอนอีกด้วย
ชีวิตส่วนตัว.
ฆวน มาร์ติน เดล โปโตร เกิดในเมืองตันดิล อาร์เจนตินา พ่อของเขาเป็นผู้เล่นกึ่งอาชีพของสมาคมรักบี้ในอาร์เจนตินาและเป็นสัตวแพทย์ แม่ของเขาเป็นครูและเขามีน้องสาวหนึ่งคน เดล โปโตรพูดได้ทั้งภาษาสเปน, อังกฤษ และอิตาลี นอกเหนือจากเทนนิสเขายังสนุกกับการเล่นฟุตบอลและทีมฟุตบอลทีมโปรดของเขา คือทีมโบคาจูเนียในอาร์เจนตินาและยูเวนตุสในอิตาลี เขามักจะใช้เวลาในการเล่นกีฬาทั้งสองตลอดช่วงวัยเด็กของเขา 
เดล โปโตรเริ่มเล่นเทนนิสตอนอายุเจ็ดกับผู้ฝึกมาร์เซโล โกเมซ (Marcelo Gómez) พรสวรรค์ในการเล่นเทนนิสของเดล โปโตร ได้รับการค้นพบโดยอดีตนักเทนนิสมืออาชีพชาวอิตาลี อูโก โคลอมบีนี ที่พาเขาย่างก้าวผ่านช่วงเวลาของการแข่งขันในวัยเด็กและวันนี้ยังเป็นตัวแทนและเป็นเพื่อนสนิทของเขา เมื่อถามเกี่ยวกับเป้าหมายในเทนนิสของเดล โปโตร เขาจะตอบว่าตอบ "ผมฝันในการชนะแกรนด์สแลมและถ้วยเดวิสคัพ"
แกรนด์ดยุกฌ็องแห่งลักเซมเบิร์ก

แกรนด์ดยุกฌ็องแห่งลักเซมเบิร์ก (5 มกราคม ค.ศ. 1921 – 23 เมษายน ค.ศ. 2019) (พระนามเต็ม: "ฌอง เบอร์นอย กีโยม โรเบิร์ต แอนโตน หลุยส์ มารี อดอล์ฟ มาร์ก เดอ อาเวียโน") เป็นแกรนดยุกแห่งลักเซิมเบิร์ก ทรงปกครองประเทศลักเซมเบิร์กตั้งแต่ ค.ศ. 1964 - 2000 พระองค์เป็นพระบิดาของแกรนด์ดยุกอ็องรีแห่งลักเซมเบิร์ก แกรนดยุกพระองค์ปัจจุบัน และเป็นพระโอรสพระองค์ใหญ่และพระองค์แรกในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา พระบิดาทูนหัวของพระองค์คือสมเด็จพระสันตะปาปาเบเนดิกต์ที่ 15
พระอิศริยยศเต็มของฌ็องคือ "โดยพระหรรษทานของพระเจ้า, แกรนด์ดยุกแห่งลักเซมเบิร์ก, ดยุกแห่งนัสเซา, เคานต์พาเลนไทน์แห่งไรน์, เคานต์แห่งชายน์, โคนิกสไตน์, เคทเซเนบอเกนและดิเอส, เบอร์เกรฟแห่งแฮมเมอร์สไตน์, ลอร์ดแห่งมาลเบิร์ก, ไวซ์บาเดิน, อิดสไตน์, เมเรนเบิร์กและอิบสไตน์" พระอิศริยยศต่าง ๆ ปราศจากการพิจารณาโดยกฎหมายแซลิก
ประชวร.
สำนักพระราชวังของลักเซมเบิร์ก ได้แถลงการณ์เรื่อง แกรนด์ดยุกฌองแห่งลักเซมเบิร์ก พระชันษา 98 ปี เสด็จพระราชดำเนินไปประทับรักษาพระอาการติดเชื้อในพระปัปผาสะ (ปอด) และคณะแพทย์ได้ติดตามพระอาการอย่างใกล้ชิด ต่อมาสำนักพระราชวังของลักเซมเบิร์ก ได้ออกแถลงการณ์ล่าสุดเรื่องแกรนด์ดยุกฌอง เสด็จพระราชดำเนินไปประทับรักษาพระอาการติดเชื้อในพระปัปผาสะ ตั้งแต่วันที่ 13 เมษายน ค.ศ. 2019 ที่ผ่านมา โดยมีพระอาการโดยทั่วไปดีขึ้น และยังมีการติดตามพระอาการโดยคณะแพทย์ผู้ถวายการรักษาอย่างใกล้ชิดต่อไป จนกระทั่งวันที่ 23 เมษายน ค.ศ. 2019 ได้สิ้นพระชนม์ลงด้วยพระอาการสงบ สิริพระชันษา 98 ปี
เจิ้ง เจี๋ย

เจิ้ง เจี๋ย (นามสกุลคือ Zheng; จีนย่อ: 郑洁; จีนตัวเต็ม: 鄭潔; พินอิน: Zhèng Jié) เป็นนักเทนนิสหญิงชาวจีน เกิดวันที่ 5 กรกฎาคม ค.ศ.1983 ในเมืองเฉินตู มณฑลเสฉวน มีอันดับโลกสูงสุดอันดับที่ 15 ของโลกโดยเป็นนักเทนนิสจีนคนแรกที่มีอันดับโลกสูงที่สุด
ใน วิมเบิลดัน 2008 เจิ้ง เจี๋ย ทำสถิติเป็นนักเทนนิสจีนคนแรกที่สามารถเข้าถึงรอบรองชนะเลิศในรายการแกรนด์สแลม เธอและ แทมมารีน ธนสุกาญจน์ นับเป็นครั้งแรกของประวัติศาสตร์เทนนิสที่มีนักเทนนิสเอเชียอยู่ในรอบก่อนรองชนะเลิศของรายการแกรนด์แสลม รวมถึงการเอาชนะมือ 1 ของโลก ณ ขณะนั้นอย่าง อนา อิวาโนวิช โดยเงินรางวัลที่เธอได้รับมาจากการแข่งขันวิมเบิลดันคราวนั้น เธอได้บริจากเงินช่วยเหลือผู้ประสบภัยพิบัติแผ่นดินไหวมณฑลเสฉวนคราวนั้น
เจิ้ง เจี๋ย ชนะเลิศการแข่งขัน WTA 3 รายการ ที่ Hobart ในปี 2005, Estoril และ Stockholm ในปี 2006 รวมทั้งการคว้าแชมป์ประเภทคู่ 11 กับคู่หู่ของเธอ Zi Yan ประกอบด้วยประเภทแกรนด์สแลม 2 รายการที่ ออสเตรเลียน โอเพ่น และที่ วิมเบิลดัน ในปี 2006 ในการแข่งขันโอลิมปิก ปี 2008 ที่กรุงปักกิ่ง เธอจับคู่กับ Zi Yan คว้าเหรียญทองแดง ในประเภทหญิงคู่ นับว่าเป็นครั้งที่สองที่จีนมีเหรียญในกีฬาเทนนิส
2002.
ในเดือนพฤษภาคม ชนะการแข่งขันระดับไอทีเอฟ 25,000 เหรียญดอลลาร์สหรัฐฯ 2 รายการ ที่เซี่ยงไฮ้และเทียนจิน หลังจากนั้นเข้ารอบก่อนรองชนะเลิศ รายการระดับไอทีเอฟ 50,000 เหรียญดอลลาร์สหรัฐฯ เป็นครั้งแรกที่ ฟูกูโอกะ ประเทศญี่ปุ่น ต่อมาในเดือนกันยายน เจิ้งได้ไวลด์การ์ดเข้าสู่รอบเมนดรอว์ระดับ WTA Tour ในเซี่ยงไฮ้ โดยพ่ายแพ้ให้กับ แอนนา ครูนิโคว่า ในรอบสองของการแข่งขัน
ในปี 2002 เจิ้ง เจี๋ย ปิดฤดูกาลการแข่งขันในอันดับที่ 183 ของโลก
2003.
ในการแข่งขันยูเอสโอเพ่น เจิ้งแพ้ให้กับ ในรอบคัดเลือก หลังจากนั้น เธอได้ชนะรอบคัดเลือก และชนะ ในรอบแรก 6-3, 6-2 แต่พ่ายแพ้ให้กับ แทมมารีน ธนสุกาญจน์ ในรอบรอบที่สอง
ต่อมาในรายการ เธอผ่านรอบรองชนะเลิศในรายการ WTA Tour ได้สำเร็จ โดยสามารถเอาชนะ แทมมารีน ธนสุกาญจน์ ในรอบก่อนรองชนะเลิศ แต่พ่ายแพ้ให้กับ มาเรีย ชาราโปว่า ในรอบรองชนะเลิศ
ในเดิอนธันวาคม เจิ้งได้รางวัลรองชนะเลิศ 2 รายการในระดับไอทีเอฟ 50,000 เหรียญดอลลาร์สหรัฐฯ โดยพ่ายแพ้ให้กับ ที่ ชางซา และ ที่ เมืองเซินเจิน 
จบฤดูกาลแข่งขันในปี 2003 เธอสามารถเข้าสู่อันดับหนึ่งใน 100 คนแรกของโลก โดยเธออยู่อันดับที่ 93 ของโลกในตอนนั้น
อ่าวโตเกียว

อ่าวโตเกียว (; โรมาจิ: "Tōkyō-wan") เป็นอ่าวทางตอนใต้ของภูมิภาคคันโตในประเทศญี่ปุ่น เดิมมีชื่อว่า อ่าวเอโดะ (; โรมาจิ: "Edo-wan") ตามชื่อเมืองเอโดะเมืองหลวงของประเทศญี่ปุ่น ซึ่งต่อมาเปลี่ยนชื่อเป็นเมืองโตเกียว
บริเวณรอบอ่าวโตเกียวเป็นเขตที่มีจำนวนประชากรมากที่สุดและเป็นเขตอุตสาหกรรมที่ใหญ่ที่สุดของญี่ปุ่น
ลักษณะทางภูมิศาสตร์.
อ่าวโตเกียวล้อมรอบด้วยคาบสมุทรโบโซ (จังหวัดชิบะ) ทางทิศตะวันออก และคาบสมุทรมิอูระ (จังหวัดคานางาวะ) ทางทิศตะวันตก อ่าวโตเกียวแบ่งออกเป็นสองส่วนคือ ด้านเหนือและด้านใต้ ซึ่งแบ่งโดยการลากเส้นจากปลายแหลมคันนง (; โรมาจิ: "Kannon-zaki") ในคาบสมุทรมิอูระไปอีกฝั่งถึงปลายแหลมฟุตสึ (; โรมาจิ: "Futtsu-misaki") ในคาบสมุทรโบโซ บริเวณนี้มีพื้นที่ประมาณ 992 ตารางกิโลเมตร แต่หากรวมพื้นที่อ่าวด้านใต้ตั้งแต่เส้นแบ่งลงมาถึงช่องแคบอูรางะ อ่าวโตเกียวจะมีพื้นที่ทั้งสิ้น 1320 ตารางกิโลเมตร
ลี้ (หน่วยวัด)

ลี้ (#เปลี่ยนทาง "หลี่") เป็นหน่วยวัดของจีนมีความยาวเท่ากับ 500 เมตร ตัวอักษรจีนของคำว่า ลี้ (里) ประกอบขึ้นตัวอักษรสองคำคือ คำว่า เถียน (田, tián) ที่แปลว่าทุ่งนา กับคำว่า ถู่ (土, tǔ) ที่แปลว่าดิน ซึ่งกล่าวถึงว่าหนึ่งลี้เป็นระยะทางระหว่างหมู่บ้านในสมัยก่อน
เจมส์ (วงดนตรี)

เจมส์  เป็นวงดนตรีออลเทอร์นาทิฟร็อกจากแมนเชสเตอร์ ประเทศอังกฤษ ก่อตั้งในปี 1981 โดยนักร้องนำ ทิม บูธ, ตอนที่ก่อตั้งในช่วงคริสต์ทศวรรษ 1980 และประสบความสำเร็จ ในคริสต์ทศวรรษ 1990 กับ ซิงเกิล "Sit Down" และ "Laid" และ ก็ แยกวงในปี 2001 ต่อมาก็ กลับมาตั้งวงใหม่อีกครั้งในปี 2007 ตั้งวงใหม่อีกครั้งเพื่อมาเล่นทัวร์คอนเสิร์ต
แฟร์รี กอร์สเติน

แฟร์รี กอร์สเติน  เกิดเมื่อวันที่ 4 ธันวาคม ค.ศ. 1973 เป็นดีเจ โปรดิวเซอร์เพลง และมือรีมิกซ์ชาวดัตช์ เขามีบทบาทสำคัญในวงการแทรนซ์ และเป็นที่ยอมรับทั้งกับนักวิจารณ์และปัจจุบันติดอยู่อันดับ 6 ในการจัดอันดับของนิตยสาร DJ Magazine
ไลลัก

ไลลัก  หรือ ซิริงกา  เป็นพืชดอกที่อยู่ในสกุล "Syringa" ในวงศ์มะลิ ที่มีด้วยกันทั้งหมดราว 20 ถึง 25 สปีชีส์ เป็นพืชยืนต้นที่มีถิ่นฐานอยู่ในยุโรปและเอเชีย ไลลักเป็นพืชผลัดใบแบบพืชพุ่มหรือพืชต้นขนาดเล็กที่สูงตั้งแต่ราว 2 ถึง 10 เมตร และมีลำต้นมีเส้นผ่าศูนย์กลางระหว่าง 20 ถึง 30 เซนติเมตร 
ออกดอกในฤดูใบไม้ผลิต้นฤดูร้อนแล้วแต่สายพันธุ์ แต่ละดอกมีเส้นผ่านศูนย์กลางระหว่าง 5 ถึง 10 เซนติเมตร สีม่วงต่าง ๆ ชมพู ขาว นวล และบางครั้งแดงเข้ม
บัตเทอร์คัป

รานังคิวลัส หรือ บัตเทอร์คัป  เป็นสกุลพืชที่มีด้วยกันราว 250 ถึงกว่า 400 สปีชีส์ของวงศ์พวงแก้วกุดั่น ที่รวมทั้ง “บัตเทอร์คัป” “สเปียร์เวิร์ต” “ตีนกาน้ำ” (water crowfoots) และ lesser celandine (แต่ไม่รวม greater celandine ของตระกูลฝิ่น
รานังคิวลัสเป็นพืชยืนต้นที่มีดอกขนาดเล็กสีเหลืองสดหรือขาวที่มีสีเหลืองตรงกลาง แต่บางสายพันธุ์ก็เป็นพืชปีเดียวหรือพืชสองปี มีไม่กี่ชนิดที่มีดอกสีส้มและแดง และบางครั้งเช่นในชนิด "Ranunculus auricomus" ที่ไม่มีกลีบ แต่ถ้ามีกลีบก็จะเป็นกลีบที่เป็นมันเงาโดยเฉพาะสายพันธุ์ที่มีสีเหลือง ออกดอกระหว่างเดือนเมษายนและเดือนพฤษภาคมแต่ก็พบดอกทั่วไประหว่างฤดูร้อนมักถือว่าเป็นวัชพืช (opportunistic colonisers)
แรงรักมรณะ

แรงรักมรณะ  คือภาพยนตร์แนวระทึกขวัญในปี 2009 กำกับโดย Steve Shill และบทโดย David Loughery ภาพยนตร์เรื่องนี้เข้าฉายวันที่ 24 เมษายน ค.ศ. 2009 ในอเมริกาเหนือ และวันที่ 29 พฤษภาคม ค.ศ. 2009 ในสหราชอาณาจักรโดย Screen Gems Pictures ภาพยนตร์เรื่องนี้ได้ถ่ายทำในช่วงฤดูร้อนของปี 2008
การวางจำหน่ายดีวีดีและบลูเรย์.
ดีวีดีแรงรักมรณะวางจำหน่ายในประเทศไทยในวันที่ 16 กรกฎาคม ค.ศ. 2009 วางจำหน่ายดีวีดี ,บลูเรย์ ,และสามารถดาวโหลดในไอทูนส์ได้วันที่ 4 สิงหาคม ค.ศ. 2009 ในอเมริกาเหนือ
โรงเรียนปิยะบุตร์

โรงเรียนปิยะบุตร์ ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี รหัสไปรษณีย์ 15110 ภายใต้สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1 - 6 ปัจจุบันมีนักเรียนประมาณ 589 คน และมีบุคลากรรวมทั้งสิ้น 47 คน จัดเป็นโรงเรียนมัธยมศึกษาขนาดกลาง โรงเรียนวิถีพุทธ และผ่านการรับรองให้เป็นโรงเรียนต้นแบบโรงเรียนในฝัน (โรงเรียนดีประจำอำเภอ) เมื่อวันที่ 8 กุมภาพันธ์ 2554
ประวัติโรงเรียน.
โรงเรียนปิยะบุตร์ เดิมเป็นโรงเรียนราษฎร์ รับวิทยฐานะเทียบเท่าโรงเรียนรัฐบาล ได้รับอนุญาตจาก กระทรวงศึกษาธิการให้จัดตั้งขึ้นเมื่อวันที่วันที่ 4 กุมภาพันธ์ พ.ศ. 2502 ตั้งอยู่เลขที่ 133 หมู่ 6 ตำบลโพนทอง อำเภอบ้านหมี่ จังหวัดลพบุรี เป็นโรงเรียนในระดับมัธยมศึกษา ผู้ก่อตั้งคือ พล.ต.ท.สงวน และคุณหญิงบุญช่วย จิตตาลาน ปัจจุบันมีนางพรทิพย์ ทานะมัย เป็นผู้อำนวยการโรงเรียนปิยะบุตร์คนปัจจุบัน
ประวัตินามของโรงเรียน.
โรงเรียนปิยะบุตร์นั้นเป็นโรงเรียนที่ไม่ได้ตั้งตามตำบล อำเภอ หรือจังหวัดที่เหมือนกับโรงเรียนมัธยมศึกษาอื่น ๆ ทั่วไป จากชื่อของโรงเรียนปิยะบุตร์นั้น คำว่า ปิยะบุตร์ อาจจะเป็นเพราะว่าผู้ก่อตั้งท่านมีความเคารพในองค์พระบาทสมเด็จพระปิยะมหาราช หรือพระบาทสมเด็จพระจุลจอมเกล้าเจ้าอยู่หัว รัชกาลที่ 5 ของปวงชนชาวไทย ประดุจพระบิดา และผู้ก่อตั้งยังได้ตั้งชื่อบุตรชายของตนว่า ปิยะ อีกด้วย ดังนั้นสิ่งที่ยึดเหนี่ยวจิตใจของบรรดาชาวปิยะบุตร์จึงมักเกี่ยวข้องกับองค์พระบาทสมเด็จจุลจอมเกล้าเจ้าอยู่หัว ซึ่งสีประจำโรงเรียนปิยะบุตร์นั้นเป็นสีชมพู-ขาว ก็ยังเป็นสีประจำพระชนมวารของพระองค์ด้วย
อาคารสถานที่.
โรงเรียนปิยะบุตร์ มีพื้นที่ทั้งสิ้น 12 ไร่ 3 งาน 64 ตารางวา และมีอาคารเรียนต่างๆ ดังนี้
หยาดหิมะ

กาแลนธัส  เป็นพืชดอกที่อยู่ในวงศ์ Amaryllidaceae ที่มีด้วยกันทั้งหมดราว 20 สปีชีส์ ที่รู้จักกันในชื่อง่ายๆ ว่า หยาดหิมะ เป็นดอกไม้หนึ่งในดอกไม้ชนิดแรกที่บานในฤดูใบไม้ผลิ แต่ก็มีบางสายพันธุ์ที่บานตอนปลายฤดูใบไม้ร่วงและฤดูหนาว “หยาดหิมะ” บางครั้งก็สับสนกับ “เกล็ดหิมะ” (Spring Snowflake) ที่อยู่ในสปีชีส์ “Galanthus nivalis” ซึ่งเป็นสปีชีส์ที่แพร่หลายที่สุดในสกุลนี้ ถิ่นกำเนิดอยู่ในบริเวณส่วนใหญ่ของยุโรป ตั้งแต่เทือกเขาพิเรนีสทางตะวันตกไปยังฝรั่งเศส เยอรมนี โปแลนด์ อิตาลี ตอนเหนือของกรีซ และตุรกีในยุโรป กาแลนธัสถูกนำไปปลูกในบริเวณอื่นและขึ้นงามดี แม้ว่ามักจะคิดกันว่าเป็นดอกไม้ป่าท้องถิ่นของอังกฤษแต่อันที่จริงแล้วเป็นสายพันธุ์ที่อาจจะนำเข้ามาในอังกฤษโดยโรมัน หรืออาจจะราวประมาณต้นคริสต์ศตวรรษที่ 16 
สปีชีส์ส่วนใหญ่มาจากทางตะวันออกของเมดิเตอเรเนียน แต่ก็มีบ้างที่มาจากทางใต้ของรัสเซีย จอร์เจีย และ อาเซอร์ไบจาน ส่วน “Galanthus fosteri” มาจาก จอร์แดน เลบานอน ซีเรีย ตุรกี และอาจจะจากอิสราเอล
หยาดหิมะทุกสายพันธุ์เป็นพืชยืนต้นที่ปลูกจากหัว
นอกจากนี้ ยังสามารถสกัด เป็นยารักษาโรค อัลไซเมอร์ ได้ ชื่อทางการค้าว่า "Galantamine"
คงโงงูมิ

บริษัทคงโงงูมิจำกัด (; โรมาจิ: "Kabushiki Gaisha Kongō Gumi") คือบริษัทก่อสร้างสัญชาติญี่ปุ่นและเป็นบริษัทที่ดำเนินกิจการอย่างต่อเนื่องและเป็นอิสระมายาวนานที่สุดในโลก เป็นเวลาประมาณ 1,400 ปี จนกระทั่งถูกแปรกิจการให้เป็นบริษัทลูกของบริษัทก่อสร้างที่ใหญ่กว่า
คงโงงูมิมีสำนักงานใหญ่อยู่ที่โอซากะ เป็นบริษัทก่อสร้างที่มีเพียงตระกูลเดียวเป็นเจ้าของกิจการ มีจุดกำเนิดในปี พ.ศ. 1121 เมื่อวิศวกรคนหนึ่งที่เจ้าชายโชโตกุทรงนำมาจากแพคเจเพื่อสร้างตัดสินใจที่จะสร้างกิจการของตัวเอง ตลอดเวลานานนับศตวรรษที่คงโงงูมิได้สร้างสิ่งก่อสร้างสำคัญ ๆ หลายแห่งรวมทั้งปราสาทโอซากะและวัดโฮริว ด้วย
ประวัติ.
คงโงงูมิเป็นบริษัทรับจ้างก่อสร้างวัดและศาลเจ้า ก่อตั้งขึ้นในประเทศญี่ปุ่น ปี พ.ศ. 1121 โดยช่างไม้ชื่อชิเงมิตสึ คงโง จุดเริ่มต้นคือเขาได้รับว่าจ้างจากราชสำนักให้สร้างวัดพุทธขึ้นเป็นครั้งแรกในญี่ปุ่น ซึ่งพวกเขาก็ได้สร้างวัดชิเต็นโนจิในจังหวัดโอซาก้าขึ้นมา และผลงานเป็นที่ชื่นชมมาก เขาจึงตัดสินใจก่อตั้งบริษัทคงโงงูมิเพื่อรับงานสร้างวัดอย่างจริงจัง
นับจากวันนั้น ศาสนาพุทธก็แพร่หลายในญี่ปุ่น ธุรกิจคงโงงูมิจึงมีงานสร้างวัด ศาลเจ้า และปราสาทต่าง ๆ เข้ามาอยู่ตลอด ด้วยความที่ผลงานเป็นที่ประจักษ์ คงโงงูมิมีงานทำจำนวนมาก ยิ่งคนญี่ปุ่นมีศรัทธาแรงกล้าในพุทธศาสนามากขึ้นเท่าไร ธุรกิจของคงโงงูมิก็ยิ่งเจริญเติบโตมากขึ้นเท่านั้น วัดชื่อดังหลายแห่งในญี่ปุ่นก็เป็นผลงานของพวกเขา รวมถึงปราสาทโอซาก้าที่เป็นจุดท่องเที่ยวยอดฮิตด้วย
คงโงงูมิดำเนินธุรกิจมาอย่างยาวนาน สืบทอดมาถึง 40 รุ่น มีการคัดเลือกทายาทที่เหมาะสม มีทั้งผู้สืบทอดที่เป็นลูกชาย ลูกสาว ลูกเขย ซึ่งทั้งหมดจะต้องผ่านการพิจารณาว่ามีภาวะผู้นำที่ดี และบริษัทยังมีการปรับตัวในยุควิกฤต เช่นในสมัยสงครามโลกครั้งที่ 2 ที่คนไม่สนใจจะสร้างวัด บริษัทก็หันมาต่อโลงศพขายเพื่อให้ตรงกับความต้องการของตลาด พอเริ่มเข้าสู่ยุคใหม่ พวกเขาก็เริ่มสร้างวัดด้วยคอนกรีตแทนไม้ โดยยังคงความงามของศิลปะดั้งเดิมไว้
ช่วงปี พ.ศ. 2523 เกิดวิกฤตทางเศรษฐกิจ ทำให้บริษัทมีหนี้มหาศาล และการที่ศาสนาพุทธในญี่ปุ่นเริ่มถดถอยลง ความต้องการสร้างวัดใหม่ลดน้อยลง ในเมื่อพวกเขาเชี่ยวชาญการสร้างวัดมากที่สุด ทำมาเป็นพันปี ไม่สามารถเปลี่ยนไปสร้างอย่างอื่นได้ บริษัทที่เก่าแก่ที่สุดในโลกจึงปิดตัวลงในปี พ.ศ. 2549 อายุรวม 1,429 ปี ปัจจุบันถูกขายให้กับบริษัททากามัตสึ
ตระกูลคงโง และสาเหตุแห่งความยั่งยืน.
แผนผังตระกูลคงโงมีความยาวถึง 10 ฟุต และมีอายุถึง 17 ศตวรรษ บรรจุรายชื่อสมาชิกตระกูลถึง 40 ชั่วคนตั้งแต่เมื่อบริษัทเริ่มก่อตั้ง ตระกูลคงโงแตกต่างไปจากตระกูลอื่น ๆ ในญี่ปุ่น คือลูกเขยเมื่อแต่งงานแล้วมักจะเปลี่ยนมาใช้นามสกุลของตระกูลคงโงด้วยเหตุนี้ผังตระกูลจึงถูกเขียนผ่านทั้งสมาชิกชายและหญิง และด้วยความยืดหยุ่นนี้เองคือกุญแจสำคัญอย่างหนึ่งที่ทำให้บริษัทคงโงงูมิยั่งยืนมาได้ถึงพันสี่ร้อยปี นอกจากนี้ ผู้นำตระกูลในแต่ละรุ่นนั้น แทนที่จะยกกิจการทั้งหมดให้แก่ลูกชายคนโตดั่งที่มักจะปฏิบัติกันในญี่ปุ่น หรือในสังคมศักดินา ตระกูลคงโงกลับเลือกคนที่เก่งที่สุดของตระกูลขึ้นเป็นผู้นำโดยไม่เกี่ยงเพศหรือลำดับอาวุโส ซึ่งจัดได้ว่านี่คืออีกกุญแจสำคัญที่สร้างความยั่งยืนให้แก่บริษัทเช่นกัน
ถูกกลืนกิจการ.
มกราคม พ.ศ. 2549 (ค.ศ. 2006) บริษัทประสบปัญหาขาดสภาพคล่องและสินทรัพย์ถูกซื้อโดยบริษัท ทะกะมัตสึ ก่อนที่บริษัทจะประสบปัญหาขาดสภาพคล่อง บริษัทมีพนักงาน 100 คนและมีผลประกอบการประจำปี 7,500 ล้านเยนใน พ.ศ. 2548 เนื่องด้วยการถูกซื้อกิจการ บริษัทคงโงงูมิ จำกัด จึงถูกแปรสภาพเป็นบริษัทลูกของบริษัท ทะกะมัตสึ ตั้งแต่เดือนธันวาคม พ.ศ. 2549 เป็นการปิดฉากบริษัทของตระกูลที่ยาวนานถึง 1,428 ปี
แหลมกู๊ดโฮป

แหลมกู๊ดโฮป  คือแหลมที่ยื่นออกไปทางด้านมหาสมุทรแอตแลนติกไม่ไกลจากเคปทาวน์ของประเทศแอฟริกาใต้ โดยทั่วไปมักจะเข้าใจผิดกันว่าแหลมกู๊ดโฮปตั้งอยู่ตอนปลายสุดของทวีปแอฟริกาและเป็นจุดที่แบ่งระหว่างมหาสมุทรแอตแลนติกและมหาสมุทรอินเดีย แต่ตามความเป็นจริงแล้วแหลมที่อยู่ปลายสุดของทวีปแอฟริกาคือแหลมอะกะลัส (Cape Agulhas) ประมาณ 150 กิโลเมตรไปทางตะวันออกเฉียงใต้ แต่ความสำคัญของแหลมกู๊ดโฮปเป็นความสำคัญทางจิตวิทยา เพราะถ้าเดินทางตามแนวฝั่งจากเส้นศูนย์สูตรแล้วแหลมกู๊ดโฮปก็จะเป็นจุดที่เป็นการเริ่มหันการเดินทางไปทางตะวันออกมากกว่าที่จะเดินทางต่อไปทางใต้ ฉะนั้นการเดินทางรอบแหลมกู๊ดโฮปในปี ค.ศ. 1488 จึงเป็นจุดหมายสำคัญในการพยายามโดยชาวจักรวรรดิ ในการพบเส้นทางการค้าจากยุโรปโดยตรงไปยังตะวันออกไกล
เพราะความที่เป็นแหลมที่สำคัญที่สุดแหลมหนึ่งในมหาสมุทรแอตแลนติกตอนใต้ แหลมกู๊ดโฮปจึงมีความสำคัญเป็นพิเศษสำหรับกะลาสีมาเป็นเวลานาน จนได้รับสมญาที่เรียกกันโดยทั่วไปง่าย ๆ ว่า “the Cape” และเป็นจุดหมายสำคัญเส้นทางคลิปเปอร์ (clipper route) ตามเส้นทางของเรือคลิปเปอร์ไปยังตะวันออกไกลและออสเตรเลียและยังใช้ในการเป็นเส้นทางของการแข่งขันเรือยอทหลายประเภท
นอกจากนั้นคำว่า “แหลมกู๊ดโฮป” ก็ยังหมายถึงเคปโคโลนี อาณานิคมที่ก่อตั้งในปี ค.ศ. 1652 ในบริเวณแหลม ก่อนที่จะก่อตั้งสหภาพแอฟริกาใต้ คำว่า “แหลมกู๊ดโฮป” หมายถึงภูมิภาคทั้งหมดที่ต่อมาเป็นจังหวัดเคปในปี ค.ศ. 1910
จันทน์

จันทน์ เป็นชื่อของไม้หอมหลายชนิด ชื่อมาจากภาษาสันสกฤต “candanam” ที่มาจากภาษากรีก “sandanon” ชื่อในภาษาต่าง ๆ ก็ได้แก่:
*ภาษาฮินดี- “Chandan” (चन्दन)
* ภาษามลยาฬัม - “Chandanam” (ചന്ദനം)
* ภาษากันนาดา - “Sri Gandha” (ಶ್ರೀ ಗಂಧ)
* ภาษาทมิฬ - “Chandanam” (சந்தணம்) 
* ภาษาเตลูกู - “Ghandam” (గంధం)
ถ้ากล่าวถึงตามความหมายที่แท้จริงแล้วก็จะเป็นไม้ต้นที่มาจากสกุล Santalum ของวงศ์ย่านตีเมียที่ใช้เพราะเป็นไม้ที่มีน้ำมันหอม (essential oil) ไม้ชนิดนี้มีสีเหลือง หนัก และมีลายละเอียด (fine-grained) จันทน์เป็นไม้เห็นคุณค่าของกลิ่นหอมและคุณสมบัติว่าเป็นยามาเป็นเวลาหลายพันปี 
บางครั้งไม้ชนิดอื่นที่มีน้ำมันหอมแต่คนละตระกูลก็เรียกว่า “จันทน์” ด้วย จันทน์เป็นไม้ที่มีต้นกำเนิดจากอเมริกากลางและอเมริกาใต้และแคริบเบียน น้ำมันที่ได้จากจันทน์กลั่นที่ประเทศเฮติ
คาดิลแล็กเรเคิดส์ วันวานตำนานร็อก

คาดิลแล็กเรเคิดส์ วันวานตำนานร็อก  คือ ภาพยนตร์มิวสิเคิลอเมริกัน แนวชีวประวัติ บทและกำกำการแสดงโดย Darnell Martin ภาพยนตร์เรื่องนี้มีนักแสดงอย่างเช่น เอเดรียน โบรดี รับบทเป็น Chess, Cedric the Entertainer รับบทเป็น Willie Dixon, Mos Def รับบทเป็น Chuck Berry, Columbus Short รับบทเป็น Little Walter, Jeffrey Wright รับบทเป็น Muddy Waters, และ บียอนเซ่ โนวส์ รับบทเป็น Etta James ภาพยนตร์เรื่องนี้เข้าฉายวันที่ 5 ธันวาคม ค.ศ. 2008 ในอเมริกาเหนือ โดย TriStar Pictures
ช่องแคบซุนดา

ช่องแคบซุนดา  เป็นช่องแคบระหว่างเกาะชวากับเกาะสุมาตราของอินโดนีเซีย และเป็นช่องแคบที่เชื่อมระหว่างทะเลชวากับมหาสมุทรอินเดีย ชื่อช่องแคบมาจากคำในภาษาอินโดนีเซีย "Pasundan" ที่แปลว่า "ชวาตะวันตก"
ดาเมียตตา

ดาเมียตตา  หรือ ดุมยาฏ  เป็นเมืองท่าและเมืองหลักของเขตผู้ว่าการดาเมียตตาในประเทศอียิปต์ ดาเมียตตาตั้งอยู่ที่จุดที่แม่น้ำไนล์ไหลออกสู่ทะเลเมดิเตอร์เรเนียนราว 200 กิโลเมตรทางตอนเหนือของกรุงไคโร
ประวัติ.
ในสมัยอียิปต์โบราณดาเมียตตามีชื่อว่า “ทามิยัด” (Tamiat) และลดความสำคัญลงในสมัยการปกครองของกรีกหลังจากการสร้างเมืองอเล็กซานเดรีย
อับบาซียะฮ์ใช้อเล็กซานเดรีย, ดาเมียตตา, อาเดน และ ซิราฟเป็นเมืองท่าสำหรับการเดินทางไปอินเดียและจีน
ระหว่างคริสต์ศตวรรษที่ 12 ถึง 13 ดาเมียตตากลายมามีความสำคัญระหว่างสงครามครูเสดในปี ค.ศ. 1169 กองเรือจากราชอาณาจักรเยรูซาเลมพร้อมด้วยกองหนุนจากจักรวรรดิไบแซนไทน์พยายามโจมตีแต่พ่ายแพ้ต่อเศาะลาฮุดดีน
ระหว่างการเตรียมตัวทำสงครามครูเสดครั้งที่ 5 ในปี ค.ศ. 1217 ก็เป็นที่ตกลงกันว่าควรจะยึดเมืองดาเมียตตา การควบคุมดาเมียตตาได้หมายถึงการควบคุมแม่น้ำไนล์และจากที่นั่นนักรบครูเสดก็มีความเชื่อว่าจะสามารถพิชิตอียิปต์ได้ และจากอียิปต์ก็สามารถดำเนินการรบต่อไปยังปาเลสไตน์และยึดเยรูซาเลมคืน เมื่อดาเมียตตาถูกล้อมและยึดโดยนักรบครูเสดฟริเซียในปี ค.ศ. 1219 นักบุญฟรานซิสแห่งอาซิซิก็เดินทางมาเจรจาต่อรองสงบศึกกับประมุขของมุสลิม ในเดือนตุลาคม ค.ศ. 1218 กองหนุนจากอังกฤษก็มาถึง ในปี ค.ศ. 1221 นักรบครูเสดพยายามเดินทัพไปยังไคโรแต่ไม่สำเร็จเพราะแพ้ธรรมชาติและกองกำลังป้องกันของมุสลิม
ต่อมาดาเมียตตาก็เป็นเป้าของสงครามครูเสดครั้งที่ 7 ที่นำโดยพระเจ้าหลุยส์ที่ 9 แห่งฝรั่งเศส กองเรือของพระองค์มาถึงในปี ค.ศ. 1249 และสามารถยึดเมืองได้อย่างรวดเร็จ แต่พระองค์ไม่ทรงยอมยกให้กษัตริย์แต่ในนามของเยรูซาเลมที่ได้สัญญากันไว้ตั้งแต่สงครามครูเสดครั้งที่ 5 แต่พระเจ้าหลุยส์เองต่อมาก็ทรงถูกจับและพ่ายแพ้และทรงถูกบังคับให้ยกเลิกการยึดดาเมียตตา
ความสำคัญของดาเมียตตาต่อนักรบครูเสดทำให้สุลต่านมามลุคไบบาร์ทำลายเมืองและสร้างใหม่สองสามกิโลเมตรจากแม่น้ำให้มีป้อมปราการที่แข็งแรงขึ้นกว่าเดิม
โรงแรมโฮชิ

โรงแรมโฮชิ (; โรมาจิ: "Hōshi") คือ ในอาวาซุ จังหวัดอิชิกาวะ ประเทศญี่ปุ่น ก่อตั้งในปี พ.ศ. 1261 โรงแรมโฮชิได้รับการยอมรับว่าเก่าแก่ที่สุดในโลกแห่งหนึ่ง ที่ยังคงดำเนินกิจการมาจนปัจจุบัน อย่างไรก็ตามมีโรงแรมอีกสองแห่งในญี่ปุ่นที่เก่าแก่กว่า และยังคงดำเนินกิจการอยู่เช่นกัน คือนิชิยามะอนเซ็งเคอุงกัง  ก่อตั้งในปี พ.ศ. 1248 ก่อนโรงแรมโฮชิ 13 ปี และโรงแรมเซ็นเน็นโนะยูโคมัง ก่อตั้งปี พ.ศ. 1260 ปัจจุบันจึงนับว่าโรงแรมโฮชิเป็นโรงแรมที่เก่าแก่ที่สุดเป็นอันดับสามของญี่ปุ่นและของโลก
ปัจจุบันโรงแรมโฮชิยังคงเป็นบริษัทที่เก่าแก่ที่สุดบริษัทหนึ่งในโลกที่ยังดำเนินกิจการอย่างเป็นอิสระ นับแต่การถูกกลืนกิจการของคงโงงุมิ ใน พ.ศ. 2549 เป็นต้นมา โรงแรมโฮชิถูกบริหารโดยตระกูลเดียวนับตั้งแต่เริ่มกิจการมาตลอดสี่สิบหกชั่วอายุคน